Sspomeňme si na čas, kedy opozícia bola vo vláde, a kedy schránkovej firme vlastne posielali Lemikon však to bola veľká kauza. Tipos jej posielal milióny EUR s požehnaním vlády.

Premiér hovorí o spore z roku 2000, keď spoločnosť Športka zažalovala štátny Tipos. Ten mal zaplatiť za to, že v rokoch 1996 až 2002 údajne neoprávnene používal názvy Športka, Šanca a Mates, na ktoré mala v tom čase práva práve Športka. Následne vystupovala v postavení žalobcu cyperská firma Lemikon, ktorá odkúpila pohľadávky od Športky a začala vymáhať peniaze od Tiposu. V roku 2008, Najvyšší súd SR rozhodol v prospech Lemikonu. Funkciu ministra financií v tej dobe zastával Ján Počiatek (Smer-SD), ktorý mal možnosť obrátiť sa na generálneho prokurátora, aby podal mimoriadne dovolanie, ktoré by zvrátilo rozsudok. Počiatek tak však neurobil, namiesto toho sa pre urovnanie sporu rozhodol vyplatiť schránkovej firme Lemikon vtedy 483 miliónov. Ján Počiatek však odmietol akékoľvek obvinenia, že rezort financií v tom období nekonal v rámci verejného záujmu. Vláda Róberta Fica následne pripravila novelu zákona, vďaka ktorej Lemikonu neodišli aj ostatné milióny. V júli 2021 Tipos definitívne uspel v tomto spore a nemusí Lemikonu nič vyplatiť. Tvrdenie Eduarda Hegera preto hodnotíme ako pravdivé.

zaplatiť odkúpila možnosť rozhodol odmietol pripravila definitívne


Hlavné správy, ich spolupracovník bol odsúdený za ruskú špionáž. Malo dostať ešte viac, ale bol odsúdený právoplatným súdnym rozsudkom.

Šimečka hovorí o spolupracovníkovi webu Hlavné správy Bohušovi Garbárovi, ktorý bol minulý rok nahraný pri tom, ako ho verbuje vojenský pridelenec ruskej ambasády Sergej Solomasov. Garbár podľa polície zbieral informácie pre príslušníkov ruskej vojenskej rozviedky GRU od apríla 2021.

Garbár bol v tejto veci obvinený a senát Špecializovaného trestného súdu mu vo februári schválil dohodu o vine a treste. Rozsudok bol momentom vyhlásenia právoplatný . Súd ho uznal za vinného zo zločinu vyzvedačstva a brania úplatku a uložil mu trest odňatia slobody vo výmere troch rokov s podmienečným odkladom, hoci mu hrozilo až 13 rokov odňatia slobody. Súd mu vymeral aj finančný trest vo výške 15-tisíc eur, trest prepadnutia majetku vo výške 1 000 eur a tiež povinnosť zúčastniť sa na troch hlavných pojednávaniach v korupčných kauzách až do vyhlásenia rozsudku. Ak by sa však konal súdny proces , v prípade uznania viny by Garbárovi hrozilo väzenie minimálne na štyri a viac rokov.

nahraný
zbieral
právoplatný
vinného
trest
súdny proces


BSK nemeria počet pasažierov, odmeňuje dopravcov podľa plánu dopravnej obslužnosti, podľa počtu kilometrov

Zmluva medzi BSK a dopravcom Slovak Lines stanovuje, že dopravca je odmeňovaný podľa počtu kilometrov a nie podľa počtu pasažierov. Výrok hodnotíme ako pravdivý.

zabezpečuje .pdf .pdf


A toto vravíme aj my, v podstate pán Holjenčík, ten tam je zabarikádovaný x rokov, to je taký Harabin slovenskej energetiky, pán Holjenčík je teda šéf Úradu pre reguláciu sieťových odvetví...

Jozef Holjenčík je predsedom Úradu pre reguláciu sieťových odvetví (ÚRSO) od 26. 11. 2012 na obdobie šiestich rokov. Do Regulačnej rady ÚRSO sa dostal už 23. 5. 2007 období prvej vlády Roberta Fica. Funkčné obdobie bežného člena Regulačnej rady je tiež šesť rokov. Celkovo na úrade pôsobí už deväť rokov. Vo výroku hodnotíme po faktickej stránke to, či je v danej funkcii a koľko rokov ju plní, t.j. či ide o dlhšie obdobie ako je štandardné funkčné obdobie. Keďže na obidve otázky možno odpovedať kladne, Sulíkov výrok hodnotíme ako pravdivý.

Jozef Holjenčík
vysoké koncové ceny
dennikn.sk
Európskej komisie


Moderátorka: "Povedali ste jednoducho Richardovi Sulíkovi, že vy podporíte návrh Smeru do očí." Matovič: "Áno."

R. Sulík sa k tejto téme vyjadril pocas nedelnajšej relácie O 5 minút dvanást na STV1.

Moderátorka: " Konkrétne, týka sa to tej dohody, o ktorej hovoril pán Matovic. Tvrdil, že od vás mal informáciu, že môže postupovat tak ako na tom príslušnom hlasovaní postupoval. Je to tak?"

R. Sulík: " No, tu sa rozchádza tvrdenie pána Matovica a mna. Tá koalicná dohoda a teda ja tvrdím aj dohoda s Igorom Matovicom bola tá, že on bude hlasovat a podporí svoj pozmenovací návrh, ked ten prejde, tak Béla Bugár stiahne celú novelu. Toto boli prvé dva kroky, to sa aj stalo a potom ide ten tretí, kde sa už rozchádzajú tie tvrdenia. Igor Matovic tvrdí, že bolo dohodnuté, že on môže hlasovat na návrh Smeru, ktorý teda išiel ako další v poradí a ja tvrdím, že toto dohodnuté nebolo a moje tvrdenie viem doložit aj citátom práv Igora Matovica, ktorý je nasledovný: 'Dali sme návrh, ktorý bol prijatý, koalícia bude rešpektovat slobodnú vôlu každého poslanca a nechá na jeho svedomí ako zahlasuje pri novele zákona o štátnom obcianstve, my budeme hlasovat tak, že podporíme náš pozmenujúci návrh.' To bola dohoda, to sa stalo, uviedol Matovic na dnešnom brífingu. Zároven slúbil, že po stiahnutí vládneho návrhu, to sa tiež stalo nepodporí ani opozicnú novelu a vytvorí sa tak priestor na dalšie rokovania. Toto je správa a existuje k tomu aj zvukový záznam a potvrdzuje, že tá dohoda nebola presne taká ako Igora Matovic tvrdí."

Ide teda o tvrdenie proti tvrdeniu, a z toho dôvodu pokladáme tento výrok za neoveritelný.

O 5 minút dvanást


Na Slovensku presne za obdobie vlády Roberta Fica, to hovorí Eurostat, klesla najmenej (nezamestnanosť, pozn.). Zo všetkých okolitých krajín.

Nie je pravdou, že by nezamestnanosť na Slovensku klesala najmenej v rámci okolitých krajín (V4 a Rakúska). Ak by sme brali mesačné či štvrťročné údaje údaje a percentuálny rozdiel, platí, že vo V4 klesala na Slovensku nezamestnanosť najmenej, no v Rakúsku naopak nezamestnanosť rástla. Výrok preto hodnotíme ako nepravdivý. Ak by sme sa pozreli na štvrťročné čísla zistíme, že na Slovensku klesla nezamestnanosť z 13,7 na 10,8, čo je pokles o 2,9 p.b. respektíve 21 %. Podobne ak sa pozrieme na Českú republiku za rovnaké obdobie, pokles nezamestnanosti bol na úrovni 2,3 p.b. resp. 34 %.V prípade Maďarska hovoríme o poklese 5 p.b. 44 %. V Rakúsku dokoca nezamestnanosť narástla o 1,1 p.b. Pri výbere údajov ( Eurostat ) sme vybrali ako počiatočný mesiac apríl 2012, v ktorom sa vlády ujal Robert Fico a december 2015, posledný mesiac, kedy dostupné údaje pre všetkých päť krajín (V4 a Rakúsko). Na Matovičov výrok sa môžeme pozrieť z dvoch uhlov. Ak by hodnotení berieme pokles v percetnuálnych bodoch nie je pravodu, že by v ostatných krajinách klesala nezamestnanosť viac, menej to bolo v Českej republike, Rakúsku, a Poľsku. Matovič však má na mysli pokles v %. Ak uvažujeme takto, nezamestnanosť v Maďarsku klesla o 46 percent, v Česku o 34 percent, v Poľsku o 29 percent, na Slovensku o 23 percent, no v Rakúsku dokonca nezamestnanosť narástla o 28 percent. Dátum zverejnenia analýzy: 03.03.2016 Naspäť Nahlásiť chybu

štvrťročné Eurostat


...skupina obyvateľstva, dôchodci, tam je iba 6% priamo ohrozených chudobou...

Podľa štúdie Štatistického úradu SR bola v roku 2016 miera rizika chudoby pre dôchodcov na úrovni 6 %. Výrok je pravdivý.

EU SILC
.pdf


My sme memorandum o reverznom toku už mali dávno pripravené. Dokonca bolo konkrétne technické riešenie. Ale predstavitelia Ukrajiny neprišli na podpis tohto memoranda.

Agentúra SITA 8.12. 2013 informovala o takzvanom Memorande o porozumení o spätnom chode plynu pripravenom už v decembri minulého roku. Hovorca spoločnosti Eustream, slovenského prevádzkovateľa prepravnej plynovej siete, sa vyjadril nasledovne: " Eustream už ukončil rokovania s Európskou komisiou a ukrajinskými partnermi o obsahu memoranda o porozumení. V súčasnosti čakáme na vyjadrenie ukrajinskej strany k organizačným otázkam a k termínu podpisu dokumentu .“ Projekt reverzného chodu dodávok plynu zo Slovenska na Ukrajinu prešľapuje na mieste. Spoločnosť Eustream zatiaľ nepodpísala memorandum o porozumení o možnom riešení prepravy plynu v smere zo Slovenska na Ukrajinu. Ukrajinskí partneri zo spoločnosti Ukrtrangaz boli podľa slov hovorcu spoločnosti Eustream pozvaní do Bratislavy na záverečné dolaďovanie posledných detailov memoranda aj v kontexte najnovších udalosti na ukrajinskom plynárenskom trhu. Ako však uviedol pre agentúru SITA hovorca Eustreamu Vahram Chuguryan, stretnutie sa dodnes neuskutočnilo a žiadna odpoveď z Ukrajiny neprišla. Tvrdenie označujeme ako pravdivé.

SITA slov SITA


Pritom všetkom, pri tých všetkých problémoch, ktoré som mal na rezorte ja, ja som napríklad zvýšil materskú, predĺžil som materskú. Rodičovský príspevok mohli poberať aj ženy, ktoré pracujú. Rodičovský príspevok sa zvýšil pre dvojičky a trojičky. A tak ďalej.

Od 1.1. 2011 sa zvýšila materská dávka z 55% na 60% vymeriavacieho základu. Od 1.1. 2012 sa zvýšila materská dávka zo 60 na 65% vymeriavacieho základu a k týmto zmenám došlo z iniciatívy Jozefa Mihála.

materská


Bol som naposledy v Ine Skalica, kde sú priemerné platy, ak sa dobre pamätám, okolo tisíc eur...Čo je viac ako je priemerný plat. A nehovoríme o manažmente, hovoríme o všetkých zamestnancoch.

Spoločnosť INA patrí pod nemecký koncern Schaeffler a je najväčším dodávateľom pre slovenské automobilky. Firma priamo dodáva komponenty bratislavskému závodu Volkswagen a trnavskému PSA Peugeot Citröen, sprostredkovane i žilinskej automobilke Kia. Vďaka dynamickosti firma plánuje vytvoriť stovky nových pracovných miest. " V tomto roku prijmeme asi 450 nových zamestnancov najmä do výroby," uviedol pre Hospodárske noviny konateľ Schaeffler Slovensko Jaroslav Patka. Článok pracujúci s údajmi SITA, ktorý sa objavil na Financeportal, uvádza, že priemerný plat výrobného pracovníka je vo firme vyše 1 070 eur. Podľa Hospodárskych novín podnik momentálne rokuje s odborármi o výške platov. Základné mzdy by mali porásť o minimálne toľko čo vlani, teda o 4,3 percenta. "Podľa hospodárskych výsledkov sa zamestnancom dávajú aj jednorazové odmeny vyplácané na báze ekonomického úspechu firmy," skonštatoval Patka. Posledná aktualizácia Štatistického úradu zo 6. decembra 2011 uvádza, že priemerná mesačná nominálna mzda zamestnanca hospodárstva SR bola za posledný kvartál 769 eur. Táto hodnota je skutočne menšia ako 1070 eur, ktoré majú možnosť zarobiť zamestnanci INA Skalica. Výrok hodnotíme za pravdivý. Dátum zverejnenia analýzy: 20.02.2012 Naspäť Nahlásiť chybu

Článok mzda


Táto krajina má jeden z najbohatších regiónov Európskej únie a súčasne jeden z najchudobnejších regiónov, a to je Bratislava a Prešov.

Ukazovateľov bohatstva krajiny je viacero, bežne sa však používa výška HDP. Čo sa týka Bratislavského kraja, je dostupných viacero informácii, že skutočne patrí k najbohatším regiónom v rámci Európskej únie. Prešovský kraj sa explicitne v hodnoteniach EÚ nespomína medzi najchudobnejšími regiónmi, no je najchudobnejším slovenským krajom. Výrok preto hodnotíme ako pravdivý.

The Slovak Spectator
Eurostatu
pdf


V roku 2008 sa vyberala DPH na tej istej úrovni ako teraz. Pričom od vtedy máme rast 13%-ný rast domáceho produktu.

Aj pokiaľ by sme však považovali objem príjmov z DPH v rokoch 2008 a 2012 za dostatočne podobné, nemožno výrok označiť za pravdivý, keďže hrubý domáci produkt sa medzi rokmi 2008 a 2012 nezvýšil o spomínaných 13 %. A to aj v prípade ak meriame HDP viacerými metódami. Výrok hodnotíme ako nepravdivý. Pokiaľ by sme porovnávali výber daní z pridanej hodnoty v roku 2008 a 2012 za celé obdobie, zistíme, že suma vybraná na tejto dani je podobná. Zatiaľ čo v roku 2008 bolo na DPH vybraných 4 464 miliónov eur (prepočítané podľa priemerného ročného kurzu), v roku 2012 to bolo 4 307 miliónov eur. Nasledujúca tabuľka uvádza vývoj výberu daní na Slovensku: Rok DPH - vybrané (tisíc eur) DPH - Štátny rozpočet (tisíc eur) Plnenie 2003 2 019 788 2 395 816 84,31 % 2004 2 488 032 2 441 157 101,92 % 2005 3 171 818 3 039 949 104,33 % 2006 3 450 153 3 222 780 107,06 % 2007 4 025 996 4 016 403 100,24 % 2008 4 464 174 4 543 087 98,26 % 2009 3 846 396 3 734 025 103,01 % 2010 4 431 539 4 410 605 100,47 % 2011 4 753 094 4 668 006 101,82 % 2012 4 307 166 4 817 988 89,4 % Zdroj: Daňové riaditeľstvo Slovenskej republiky * Údaje za roky 2003-2008 sú prepočítané podľa priemerného ročného kurzu uvádzaného eurostatom . Nasledujúca tabuľka uvádza rast domáceho produktu medzi rokmi 2008 a 2012: Rok 2008 2012 rast HDP/per capita (bežné ceny) 12 360 eur 13 220 eur 6,95 % HDP/per capita (stále ceny) 11 550 eur 12 070 eur 4,50 % HDP (bežné ceny) 66 842 mil. eur 71 463 mil. eur 6,91 % HDP (stále ceny) 62 431 mil. eur 65 246 mil. eur 4,50 % Zdroj: Slovstat Ak by sme vychádzali zo štatistík OECD v dolároch (výdavková metóda): Rok 2008 2012 rast HDP/per capita (bežné ceny) 23 214 USD 25 323 USD 9,1 % HDP/per capita (stále ceny, rok 2005) 20 406 USD 21 324 USD 4,50 % HDP (bežné ceny) 125 488,9 mil. USD 136 904,3 mil. USD 9,1 % HDP (stále ceny, rok 2005) 110 310,8 mil. USD 115 283,3 mil. USD 4,50 % Zdroj: OECD Podľa údajov Eurostat bolo HDP v roku 2008 na úrovni 64413,5 mil. eur a v roku 2012 na úrovni 71096 mil. eur. Ide o nárast o 10,4 %. Dátum zverejnenia analýzy: 30.09.2013 Naspäť Nahlásiť chybu

eurostatom

Slovstat

OECD

Eurostat


Ústavným zákonom bol zakázaný vývoz prírodnej minerálnej vody zo Slovenska a bola posilnená ochrana vody.

Ústava Slovenskej republiky chránila vodné zdroje pred novelou o ochrane vody v článku 4. " Nerastné bohatstvo, jaskyne, podzemné vody, prírodné liečivé zdroje a vodné toky sú vo vlastníctve Slovenskej republiky. " Pridanie zákazu vývozu vody dopravnými prostriedkami alebo potrubím (okrem balených vôd a osobnej spotreby) do Ústavy SR môžno považovať za posilnenie ochrany vody. Novela Ústavy bola schválená 21. októbra 2014. A navrhovaný text , ktorý bol mierne opravený, prijatím opozičných pozmeňujúcich návrhov znie: "Preprava vody odobratej z vodných útvarov nachádzajúcich sa na území SR cez hranice SR dopravnými prostriedkami alebo potrubím sa zakazuje; zákaz sa nevzťahuje na vodu na osobnú spotrebu, pitnú vodu balenú do spotrebiteľských obalov na území SR a minerálnu vodu balenú do spotrebiteľských obalov na území SR a na poskytnutie humanitárnej pomoci a pomoci v núdzových stavoch. Podrobnosti o podmienkach prepravy vody na osobnú spotrebu a na poskytnutie humanitárnej pomoci a pomoci v núdzových stavoch ustanoví zákon". Tento navrhovaný odsek tak skutočne pojednáva len o zákaze vývozu vody prostredníctvom potrubí a dopravných prostriedkov a neobmedzuje obchodovanie s balenou vodou. Taktiež je tu braná do úvahy možnosť poskytnutia humanitárnej pomoci. Dátum zverejnenia analýzy: 17.04.2015 Naspäť Nahlásiť chybu

Ústava schválená text


Traja mali svojho jedného kandidáta pána Kanderu ako bolo povedané a SDKÚ-DS pána Mišíka. Mišíka? (Hrivnáka, neskôr sa opravil)

Do 17.11. boli verejne v hre o spoločného kandidáta na šéfa prokurátorov len Ján Hrivnák, preferovaný stranou SDKÚ, a Jozef Kandera, na ktorom sa minulý týždeň dohodol trojlístok SaS, KDH a Most-Híd. Po tomto dátume avizoval Sulík, že ide o staré informácie. 19.11. koalícia oznámila, že sa začali rozhodovať medzi 4 kandidátmi.

avizoval


Slovensko rastie podľa posledných prognóz iba 1,2%.

R. Kaliňák hovorí pravdu, keďže sa odvoláva na poslednú analýzu, ktorá odhaduje rast na úrovni 1,2% HDP.

IFP NBS Eurostatu SITA


Sú tam samozrejme objektívne dôvody (meškajúcich projektov, pozn.). Našla sa tam bomba. Archeologické výskumy ešte neboli dokončené práve v čas pred štartom tých stavebných prác.

Slová Vladimára Beskida o nevybuchnutej munícii potvrdzujú slová hovorkyne mesta Martiny Urik-Viktorínovej skrze miestne média aj tlačové agentúry, keď už v októbri minulého roka informovali o tom, že v objekte bývalých kasární sa našla nevybuchnutá munícia z druhej svetovej vojny.

informovali problémov


Pán Uhliarik, minister za KDH predkladal návrh zákona o rozsahu zdravotnej starostlivosti, ktorý znamenal obrovské zisky pre farmaceutické spoločnosti a pre spoločnosť Penta.

Vzhľadom na to, že nevieme zhodnotiť či novela znamenala obrovské zisky pre farmaceutické spoločnosti a spoločnosť Penta, hodnotíme výrok ako neoveriteľný.

TASR , 2. septembra 2011:

Raši a Zelník z radov vtedajšej opozície novelu kritizovali. Navrhnutej legislatíve vyčíta aj znižovanie transparentnosti. "Vylučuje sa prítomnosť verejnosti v Kategorizačnej komisii. Podľa mňa robia všetko preto, aby si mohli všetko za dverami dohodnúť a urobiť," Taktiež Raši kritizoval, že "keď chce mať liek novú indikáciu, môže prísť na slovenský trh len vtedy, keď sa zníži cena o ďalších 10 percent. "Keď má liek druhú najnižšiu cenu v Európe a zníži sa o ďalších 10 percent, tak by som rád videl toho ekonomického kamikadze, firmu, ktorá by ten liek dala," . Zelník si rovnako ako Raši si myslel, "že kvôli novele môžu na Slovensku chýbať lieky pre niektoré skupiny, ako sú napríklad onkologickí pacienti. Hrozí tiež podľa neho, že ak sa aj inovatívny liek na trh dostane, budú naň príliš vysoké doplatky."

V spomínanej novele zákona sa mali meniť ceny liekov z úrovne priemeru šiestich najnižších cien v Európskej únii na novú úroveň druhej najnižšej ceny v únii. Hlasy odborníkov k zámeru ministra tvrdili, že by sa týmto krokom zvýšil paralelný vývoz liekov, ktorý bol v tom čase na úrovni asi 10 až 15 %, pričom mnohí z nich očakávajú, že by to po legislatívnej zmene mohlo byť aj okolo 40 % a mnohí pacienti sa k svojim liekom nedostanú, čo uviedol aj riaditeľ pre vonkajšie vzťahy Slovenskej asociácie farmaceutických spoločností orientovaných na výskum a vývoj (SAFS) Štefan Mesároš.

V zákone pravdepodobne išlo o miliardy slovenských korún, nie eur. Demagog.SK nedokáže zhodnotiť, či novela mohla znamenať obrovské zisky pre farmaceutické firmy a Pentu. no vzhľadom na to, že liek by musel byť na úrovni druhej najnižšej ceny v únii a nové indikácia lieku musela byť ešte nižšia o 10%, skôr opak bude pravdou.

TASR novele uviedol


Znárodňuje nevyzdvihnuté vklady na doručiteľa v bankách. Toto vám jednorazovo pomôže opäť v sume 26 miliónov eur.

Rozpočet na rok 2014 uvádza v tabuľke Výdavkové a nedaňové jednorazové a dočasné opatrenia (s. 38-39) kapitolu Prevod peňažných prostriedkov zo zrušených vkladov na doručiteľa, z ktorého má do štátneho rozpočtu pribudnúť 26 mil. eur. Výrok hodnotíme ako pravdivý.

Rozpočet na rok 2014
novela


Pán prezident tiež neštandardne dal premiérovi Ficovi len týždeň na zostavenie vlády.

Fico dostal od prezidenta Kisku čas 10 dní na vytvorenie vlády, nie 7, ako tvrdí Hrnko. Predsedovia strán poverení zostavením vlády mali v minulosti veľmi podobný počet dní ako Robert Fico v marci 2016, výrok preto hodnotíme ako nepravdivý. Robert Fico, ako predseda víťaznej strany v parlamentných voľbách 2016 dostal poverenie na zostavenie vlády od prezidenta Andreja Kisku 09. marca 2016. Predseda strany Smer-SD dostal poverenie na zostavenie vlády do piatka 18. marca, čo tvorilo 10 dní. V minulosti mali predsedovia víťazných, respektíve najsilnejších strán z druhého bloku (pozn. SDKÚ) na vytvorenie podobný počet dní. Robert Fico bol poverený zostavením vlády v 2010 roku po nepresvedčivom víťazstve na parlamentných voľbách za 10 dní (od 14.06 do 23.06) Predsedkyňa strany SDKÚ-DS Iveta Radičová dostala v roku 2010 poverenie na vytvorenie vlády od prezidenta Ivana Gašparoviča, ktorú mala vytvoriť za 14 dní (od 24.06 do 08.07). V roku 2006 dal Ivan Gašparovič Ficovi 20. júna časovo neobmedzené poverenie na zostavenie vlády. Avšak ten mu už 30. júna odovzdal definitívnu verziu svojej koaličnej vlády, čo predstavuje 10 dní.

poverenie
zostavením vlády
poverenie
časovo neobmedzené poverenie


A média uverejnili, že v januári a februári, myslím, že to bol január, opäť stúpol medzimesačne tento zisk o ďalších 34 %.

Správa TASR odvolávajúca sa na údaje NBS hovorí o medziročnom raste zisku bánk ku koncu januára v medziročnom porovnaní vo výške 32,5%.

Správa TASR


... ak si porovnáte moje obdobie a súčasné obdobie, cena odpadov sa zvýšila o 1,2 milióna ročne.

Nasledujúca tabuľka zobrazuje výdavky mesta Prešov za podkapitolu rozpočtu s názvom odpadové hospodárstvo. Údaje sú zo správ o záverečnom účte mesta Prešov. Vo voľbách v novembri 2014 bola za primátorku msta zvolená Andrea Turčanová, dovtedy bol primátorom autor výroku, Pavel Hagyari. Rozdiel medzi rokom 2014 (posledným rokom za primátorovania Hagyariho) a rokom 2015 (prvý rok primátorovania Turčanovej) nepredstavuje 1,2 milióna, ako tvrdí Hagyari, preto výrok hodnotíme ako nepravdivý.


Areál Slávia – futbalové ihriská respektíve samotný atletický areál len za poplatok.

Športový areál Slávia na ulici Rybníkova má okrem iného k dispozícii šesť futbalových ihrísk a atletický štadión. Využitie štadióna aj ihrísk je pre verejnosť spoplatnené. Výrok preto hodnotíme ako pravdivý. Podľa cenníka (.pdf) môžu atletický areál (s. 4) využívať bezplatne základné školy, a stredné a vysoké školy v rámci telesnej výchovy bez využitia šatne. Atletický klub AŠK Slávia areál využíva bezplatne a platí len poplatok 2,20 eur za hodinu za šatne. Ostatné športové kluby a verejnosť majú využitie štadióna spoplatnené. Cena vstupenky na osobu je 80 eurocentov na hodinu.

Slávia cenníka


Postavili sme 5 takých strategických línií. Postavili sme 4 veľké osobnosti a koniec koncov ocenil to alebo zhodnotil to Bruselský monitorovací výbor, ktorý v tej poslednej správe zaznamenal veľký pokrok práve v kultúrnom a rozvojovom programe.

Nakoľko sa nám nepodarilo nájsť spomínanú správu Bruselského monitorovacieho výboru, nevieme potvrdiť, alebo vyvrátiť pravdivosť toho, čo tvrdí Vladimír Beskid. Za 5 strategických línií je možné považovať 5 cieľov neziskovej organizácie organizácie Košice - Európske hlavné mesto kultúry 2013, ktoré sa nachádzajú v jej zakladacej listine (.pdf, Article III, p. 2): a) tvorba, rozvoj, ochrana, obnova a prezentácia duchovných a kultúrnych hodnôt; b) vzdelávanie, podpora a rozvoj fyzickej kultúry; c) výskum, rozvoj, vedecké a technické služby a informačné služby, d) rozvoj a chrana životného prostredia, ochrana zdravia všeobecnej populácie; e) služby zlepšujúce regionálny rozvoj a zamestnanosť. V rámci projektu EHM2013 sú prezentované 4 osobnosti , ktoré významným spôsobom ovplyvnili kultúru Košíc: - Sándor Márai - Gyula Kosice - Ľudovít Oelschläger - Juraj Jakubisko. Monitorovací a poradný výbor zatiaľ vydal len prvú správu zo stretnutia z konca roku 2010, ďalšie stretnutie bolo naplánované na jar 2012 , no správa z neho ešte nie je zverejnená na oficiálnych stránkach Európskej únie. Prvá správa vyzdvihuje najmä stabilnú organizáciu v neistom politickom prostredí a minimálnymi ľudskými zdrojmi. Dátum zverejnenia analýzy: 23.01.2013 Naspäť Nahlásiť chybu

zakladacej listine
4 osobnosti
Monitorovací a poradný výbor
prvú správu
jar 2012


Doteraz ta dávka (vianočný dôchodok, pozn.) predstavovala čiastku 66,39 eura. To znamená, to sú, to je ta prvá kategória, ktorá sa pohybuje niekde okolo výšky životného minima, to je cca 136 tisíc dôchodcov.

Demagog.SK nezistil, koľko dôchodcov poberá dôchodcov vo výške životného minima. Výrok preto hodnotíme ako neoveriteľný.

Novelou zákona o sociálnom poistení za zvýšila suma maximálneho vianočného príspevku z 66,39 eur na 75 eur. Ide teda o nárast vo výške 8,61 eur. Išlo o pozmeňovací návrh Viery Tomanovej.

To koľko dôchodcov má dôchodok na úrovni životného minima Demagog.SK nezistil. Sociálna poisťovňa eviduje počet dôchodcov podľa typu dôchodku a priemerné sumy typov dôchodkov. Takéto členenie neuvádza ani výročná správa Sociálnej poisťovne.

návrh eviduje správa


Podľa smernice EÚ sme museli teraz novelizovať zákon o ochrane osobných údajov. Bol to len prenos smernice do nášho vnútorného práva. Zrazu prišli podnikatelia a hovoria, že “hrozne nás to administratívne zaťažuje”. V poriadku, prijali sme zákon vo vláde, ide teraz do parlamentu a vraciame to do polohy, aby to nepoškodzovalo v tejto situácií podnikateľov.

Výrok Roberta Fica hodnotíme na základe uvedených zistení o jeho jednotlivých častiach ako pravdivý. Demagog.SK neskúma, do akej miery bola pôvodná novela transpozíciou smernice, ani to, či najnovšia novela v prípade prijatia už “nebude poškodzovať podnikateľov”

Zákon (.pdf) č. 122/2013 o ochrane osobných údajov a o zmene a doplnení niektorých zákonov nadobudol platnosť 30. apríla 2013 a účinnosť 1. júla 2013. Ako sa aj uvádza na poslednej strane (s. 29) zákona (“Zoznam preberaných právne záväzných aktov Európskej únie”), zákon predstavuje aj transpozíciu “Smernice Európskeho parlamentu a Rady 95/46/EHS z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov”. Práve táto smernica si prijatie zákona vyžiadala .

Smernica ako právny akt Európskej únie je podľa čl. 249 Zmluvy (.pdf) o Európskej únii (Lisabonská zmluva) “záväzná pre každý členský štát, ktorému je určená, a to vzhľadom na výsledok, ktorý sa má dosiahnuť, pričom sa voľba foriem a metód ponecháva vnútroštátnym orgánom.” Inak povedané , “smernica je teda adresovaná členským štátom (...), ktoré majú povinnosť ju transponovať (prebrať) v predpísanej lehote do svojho vnútroštátneho právneho poriadku.” Je teda pravdou, že novelizáciu z roku 2013 si vyžiadala práve smernica, o ktorej hovorí predseda vlády. Demagog.SK pritom neoveruje právnu otázku, do akej miery boli konkrétne ustanovenia zákona v podobe prijatej v roku 2013 nevyhnutné podľa spomínanej smernice. Podľa niektorých názorov totiž určité ustanovenia predstavujú “nadprácu vo vzťahu k EÚ”, resp. “nie celkom premyslený krok zákonodarcu.”

Premiér správne interpretuje aj skutočnosť, vyplývajúcu z nových požiadaviek stanovených zákonom, podľa ktorej zástupcovia dvoch najväčších zamestnávateľských združení v SR sa kriticky vyjadrili o novele a označili ho za “administratívny nezmysel desaťročia.” Podľa viceprezidenta Republikovej únie zamestnávateľov, Luboša Sirotu, “je to len posledná kvapka na zhoršujúcom sa administratívnom zaťažovaní slovenských podnikateľských subjektov.” V nadväznosti na túto kritiku bola necelé dva týždne pred druhým kolom prezidentských volieb zverejnená informácia o plánovanom “zmiernení” zákona ďalšou novelou. Návrh bol na rokovanie vlády 19. marca 2014 predložený predsedom vlády a v ten istý deň bol aj schválený. Podľa dôvodovej správy je “účelom predkladaného materiálu najmä minimalizovať nejasnosti a zjednodušiť a uľahčiť niektoré požiadavky pri plnení povinností v rámci procesu spracúvania osobných údajov fyzických osôb zo strany prevádzkovateľov a sprostredkovateľov.”

Zákon vyžiadala Zmluvy povedané niektorých názorov požiadaviek vyjadrili zverejnená predložený správy doručený


Keď v Čechách Lenka Bradáčová, štátna zástupkyňa, chcela usvedčiť Davida Ratha, ktorého potom zavreli za korupciu, politika, tak musela sa práve odstrihnúť od tejto povinnosti informovať nadriadených, lebo sa bála, že tie informácie sa vynesú tej protistrane. Keď sa odstrihla, nedodržala vlastne pravidlá, usvedčila korupčníka a korupčník je v base, čiže my aj podobný systém navrhujeme na Slovensku.

Český exminister a hejtman Davod Rath bol v roku 2012 políciou zadržaný s krabicou vína, v ktorej bol úplatok 7 miliónov eur. O sedem rokov neskôr súd politika právoplatne odsúdil na sedem rokov väzenia. Prípad na Štátnom zastupiteľstve dozorovala Lenka Bradáčová. V rozhovore pre časopis .týždeň povedala, že jedným z dôvodov, prečo o kauze neunikli informácie a zásah sa podaril, bolo aj jej utajenie pred nadriadenými. „Ja som im to nepovedala, hoci to bolo v rozpore s vtedajšími predpismi. Keď som potom nastúpila na Vrchné štátne zastupiteľstvo v Prahe, zrušila som povinnosť nižších orgánov informovať nadriadené zložky o všetkých prípadoch, kde bolo začaté operatívne preverovanie. Ten, kto na kauze nepracuje, by o nej jednoducho nemal vedieť.” Tvrdenie Igora Matoviča preto hodnotíme ako pravdivé.

zadržaný odsúdil časopis


Ja tu mám proste budovu ministerstva športu, nájomné 19,94 za meter a mesiac,(...) keby aspoň ten benchmark, ktorý urobil minister Drucker, minister školstva, si prenajal budovu z druhej strany Dunaja, rovnako tri áčkovú budovu za 10,54.

Útvar hodnoty za peniaze vypracoval v marci 2024 analýzu, v ktorej posudzoval finančnú výhodnosť nových administratívnych priestorov prenajatých Ministerstvom školstva, výskumu, vývoja a mládeže. V analýze útvar stanovil priemernú cenu nájmu za meter štvorcový mesačne, ktorú platia štátne inštitúcie, na 15,3 eur. Prenájom priestorov pre Ministerstvo školstva, výskumu, vývoja a mládeže za priemerne 12,81 eur mesačne za meter štvorcový je výhodnejší ako priemerná cena, zatiaľ čo nájom 19,94 eura mesačne za meter štvorcový pre Ministerstvo cestovného ruchu a športu je nadpriemerný. Keďže cena za prenájom ministerstva školstva počas prvého roka prenájmu je 10,56 eur a aj v neskorších rokoch bude nižšia, výrok hodnotíme ako ešte pravdivý.

Ministerstvo cestovného ruchu a športu vzniklo k 1. februáru 2024 vďaka schváleniu novely kompetenčného zákona . Ministerstvo cestovného ruchu a športu si zmluvou zo dňa 14.5. prenajalo budovu „Sklad č. 7“ na Pribinovej 32 v Bratislave. Na základe zmluvy je nájomné 19,94 eur za jeden meter štvorcový mesačne (. pdf , s. 12).

Ministerstvo školstva, výskumu, vývoja a mládeže si prenajalo priestory v Spectrum Tower v bratislavskej Petržalke. Podľa zmluvy (. pdf , s. 7) má ministerstvo za tieto priestory platiť nájomné, ktoré sa pohybuje v rozmedzí od 10,56 do 13,17 eur mesačne za meter štvorcový. Najlacnejšie nájomné 10,56 eur bude ministerstvo platiť len počas prvého roka nájmu. Naopak najviac 13,17 bude ministerstvo od šiesteho roku nájmu do skončenia 15 ročnej nájomnej zmluvy. Priemerná cena za meter štvorcový tak predstavuje 12,81 eur .

Rôzne alternatívy prenájmu priestorov pre ministerstvo školstva, výskumu, vývoja a mládeže posudzoval Útvar hodnoty za peniaze . Útvar pracoval pri alternatíve budovy Spectrum Tower s priemernou mesačnou cenou prenájmu za meter štvorcový na úrovni 16,3 eura. Už túto cenu považoval za „približne na úrovni priemeru (15,3 eur/m2) administratívnych priestorov vybraných štátnych inštitúcií v Bratislave“ (. pdf , s. 9). Priemernú cenu nájmu za meter štvorcový mesačne útvar určil ako priemer nájmov 32 inštitúcii v rôznych častiach Bratislavy, pričom pre lepšiu reprezentatívnosť očistil vzorku o 10 % najväčších a najmenších nájmov. Nájomné týchto inštitúcií sa pohybovalo v rozmedzí 10,8- 21,1 eura mesačne za meter štvorcový (. pdf , s. 9). Útvar hodnoty za peniaze odporučil ministerstvu, aby rokovalo s vlastníkmi dvoch najlacnejších budov s cieľom ešte znížiť konečnú cenu (. pdf , s. 4).

kompetenčného zákona
zmluvou
prenajalo
„Sklad č. 7“
pdf
zmluvy
pdf
12,81 eur
posudzoval Útvar hodnoty za peniaze
pdf
pdf
pdf


Vláda rozhodla, že 300 000 000 € im zoberie zo školstva, ale 300 000 000 € a najmä to bude sa dotýkať a už teraz sú tam isté pnutia čo sa týka niektorých vysokých škôl, lebo to predovšetkým sa týkalo vysokého školstva.

Internetový portál Fínskej Akadémie v marci 2013 uverejnil , že mimorozpočtové financovanie výskumu narastie z 286 miliónov eur na 300 miliónov eur. Ide však o mimorozpočtové zdroje. Demagog. sk nezistil bližšie informácie o presune financií resp. odobratí zdrojov z vysokého školstva v sume 300 miliónov. Výrok preto hodnotíme ako neoveriteľný. Dátum zverejnenia analýzy: 10.05.2013 Naspäť Nahlásiť chybu

uverejnil


Parlament samozrejme ako vieme, hladko 76 hlasmi zvetuje prezidentovo veto.

Ústava SR, piata hlava, Čl. 84, ods. 3, (.pdf, s. 25) uvádza, že " na prijatie zákona vráteného prezidentom Slovenskej republiky podľa čl. 102 písm. o) je potrebný súhlas nadpolovičnej väčšiny všetkých poslancov", čo je v prípade 150-členného parlamentu SR skutočne 76. Výrok hodnotíme ako pravdivý.

Ústava


Vklady Slovákov sú určite v bezpečí, keď si vypočujete prejav guvernéra centrálnej banky z pondelka tohto týždňa, nie náhodou prišiel s týmto stanoviskom.

Dňa 12. júna 2012 denník Pravda uverejnil rozhovor s guvernérom NBS, kde sa k otázke, či sú vklady slovenských obyvateľov v bezpečí vyjadril nasledovne: "V súčasnosti Národná banka Slovenska nemá žiadnu obavu o vklady slovenských obyvateľov. Banky sú stabilné a kritériá na kapitálovú primeranosť práve pre sprísnené pravidla nášho bankového dohľadu spĺňajú na vyššej úrovni, ako je to bežné v okolitých krajinách."

Pravda


Kedy súdil pán Harabin katolíckeho kňaza? Kedy súdil sirotu nevinného katolíckeho kňaza? Kedy? V 86-tom. V 86-tom v Rusku už bol Gorbačov perestrojka, glastnosť. Už nikde v komunistickom bloku nesúdili kňaza, iba v Poprade a súdil pán Harabin.

Vychádzajúc z verejne dostupných informácií sa nedá s istotou povedať, či v Sovietskom zväze a štátoch východného bloku neexistoval v tom čase (alebo neskôr) aspoň jeden prípad, kedy by bol súdený - nie odsúdený - kňaz. Demagóg.SK požiadal Alojza Hlinu o dôkaz pre svoje tvrdenie - nereagoval však. Tvrdenie sme s istotou nevedeli overiť ani oslovením historikov. Považujeme ho preto za neoveriteľné.


Tento projekt je spustený (DRG, pozn.), pilotný projekt.

Prvé snahy o zavedenie systému DRG sa na Slovensku objavili už v roku 1995 a v roku 2011 bolo vtedajším ministrom zdravotníctva Uhliarikom podpísané Memorandum o spolupráci pri zabezpečení a zavedení klasifikačného systému (DRG) na Slovensku. Ako uviedol Úrad pre dohľad nad zdravotnou starostlivosťou (ÚDZS) od začiatku roka 2016 začala ostrá prevádzka s neutrálnym financovaním počas jedného roka. V praxi však naďalej ide o skúšobnú prevádzku a všetky platby nemocniciam sa naďalej uskutočňujú podľa starého systému. Výrok hodnotíme ako pravdivý.

Memorandum 2016 skúšobnú


Za rok 2011 sa platy poslancov zmrazili.

Od 1. januára 2011 nadobudla účinnosť novela zákona o platových pomeroch niektorých ústavných činiteľov SR. Podľa tejto novely sa plat poslanca neurčuje len podľa priemernej mesačnej mzdy zamestnanca v hospodárstve, ale zároveň závisí od schodku rozpočtu verejnej správy na hrubom domácom produkte SR. Na výpočet sa používa deficit, ktorý zverejňuje Eurostat. Podľa paragrafu 2 odseku 1 tejto novely patrí poslancovi plat vo výške trojnásobku priemernej nominálnej mesačnej mzdy zamestnanca v hospodárstve znížený podľa odseku 2. Podľa odseku 2 je zníženie platov poslancov nasledovné: ak je deficit väčší ako 7 % HDP, znižujú sa poslanecké platy o 15 % ak je deficit v rozpätí 5 - 7 % HDP, znižujú sa poslanecké platy o 10% ak je deficit v rozpätí 3 - 5 % HDP, znižujú sa poslanecké platy o 5 %. O zmenách v odmeňovaní poslancov si môžete prečítať viac napríklad tu . V roku 2011 je tak plat poslancov znížený o 15% ( deficit odhadovaný na rok 2011 je 7,8 %, pozn.). Zároveň však došlo ku odmrazeniu (od marca 2011) platov (platy boli "zamrznuté" a odvíjali sa od 3-násobku priemernej mzdy v roku 2007, pozn.) a vymeriavací základ tak stúpol z 2009 eur na 2250. Reálne medziročné zníženie základného platu tak činilo iba necelých 6%.

novela
tu
deficit odhadovaný
odmrazeniu


...v čase, keď bola vyslovená nedôvera (Radičovej vláde, pozn.), už bol pripravený zákon o verejnom obstarávaní...

Žitňanská pravdepodobne odkazuje na vládny návrh zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov. Navrhovateľom zákona bola vláda (I. Radičovej), pričom návrh sa pripravoval v gescii Úradu pre verejné obstarávanie. Nedôvera vláde I. Radičovej bola vyslovená v októbri 2011. Keďže nevieme Žitňanskej tvrdenie potvrdiť ani vyvrátiť, hodnotíme výrok ako neoveriteľný.

návrh Nedôvera


Treba trošku aj sa pozrieť na to, viď na námestiach, ktoré ste aj organizovali vy a boli tam a tie slová, ktoré tam padali, šibenice s politikmi.

Šibenica sa objavila na proteste pri kauze Gorila v roku 2012. Neexistujú však žiadne dôkazy, že sa šibenice vyskytl aj na protestoch, ktoré od decembra 2023 spoluorganizovala strana Progresívne Slovensko. Výrok preto hodnotíme ako neoveriteľný.

Progresívne Slovensko spolu so stranami SaS a KDH od decembra 2023 spoluorganizovalo protesty proti novele trestného zákona, rušeniu špeciálnej prokuratúry a znižovaniu trestných sadzieb. Na žiadnej z fotografií na rôznych spravodajských weboch nie je vidieť šibenice či iné transparenty, ktoré by sa na šibenice podobali.

V minulosti sa šibenice objavili na protestoch, ktoré organizovali občianski aktivisti v súvislosti s kauzou Gorila v roku 2012. Podstatou kauzy boli korupčné prepojenia medzi politikmi a finančnou skupinou Penta.

Truhly sa objavili na protestoch v roku 2016, ktoré organizovala strana OĽaNO-NOVA a SaS pred komplexom Bonaparte a súviseli s odhalením daňových podvodov podnikateľa Ladislava Bašternáka, od ktorého si premiér Robert Fico prenajímal byt.

Pohrebné vence či truhly sa objavili aj na protestoch strany Kotlebovci-ĽSNS v roku 2020 pred domom Igora Matoviča proti jeho vláde a opatreniam v boji proti covidu. Demagog v minulosti overil podobné tvrdenia ministra životného prostrednia Tomáša Tarabu (SNS) alebo Gyorgyiho Gyimesiho. V oboch prípadoch sme ich tvrdenia označili ako zavádzajúce.

spoluorganizovalo žiadnej fotografií rôznych weboch objavili Gorila prepojenia organizovala objavili overil


...naša zamestnanosť v poľnohospodárstve, sa blíži ku 2%, 2% a niečo.

Podľa údajov Svetovej banky pre rok 2017 bola zamestnanosť v poľnohospodárstve na Slovensku na úrovni 2,9 %. Na základe údajov Štatistického úradu SR, zamestnanosť ekonomickej činnosti "Poľnohospodárstvo, lesníctvo a rybolov" sa za prvý štvrťrok 2018 pohyboval okolo 2,36 %. Výrok hodnotíme ako pravdivý. Dátum zverejnenia analýzy: 25.06.2018 Naspäť Nahlásiť chybu

údajov


Milan Belica, súčasný župan NSK, má zriadený transparentný účet v Slovenskej sporiteľni. Výrok hodnotíme ako pravdivý. Prvý pohyb na účte sa objavil 20. júla 2017, kedy Belica vložil na účet 2000 eur. Z účtu bol zatiaľ strhnutý len poplatok za vedenie účtu. Aktuálny stav účtu k 27 augustu 2017: zdroj: SLSP Okrem Belicu má zriadený transparentný účet aj ďalší kandidát na župana NSK, Peter Oremus. Účet je dostupný tu . Dátum zverejnenia analýzy: 24.08.2017 Naspäť Nahlásiť chybu

účet Výrok tu


A čo sa týka toho, tej otázky či šetríme alebo nie. Ono je to úsmevné, lebo pán poslanec Počiatek porovnáva tohtoročný rozpočet, teda ten náš budúcoročný rozpočet s rozpočtom na rok 2010, ktorý ešte pripravoval on. Ten rozpočet bol ale pripravený úplne zle. Ani na strane príjmov nie je reálny, ani na strane výdavkov nie je reálny. Ten deficit bude omnoho väčší, ako bol rozpočtovaný.

schodok verejných financií bol v Zákone o štátnom rozpočte na rok 2010 stanovený na 3 746 006 009 eur, čo predstavuje 5,5% HDP. Napríklad analýza konvergencie SR (pdf) realizovaná Odborom výskumu NBS z júla 2010 hovorí o zvýšenie deficitu verejných financií až na 6,8% HDP pri náraste celkového štátneho dlhu až na 40,8% HDP. V priebehu roka 2010 sa deficit verejných financií aj naďalej prehlbuje , nakoľko príjmy štátneho rozpočtu medziročne vzrástli len o 4%, zatiaľ čo výdavky stúpli až o 23,7%.

Zákone
analýza
naďalej prehlbuje


Čiže Vodné dielo Gabčíkovo je skvost, skvost pre ekonomiku, pre energetiku, pre životné prostredie, pre ochranu územia. Je to dielo, ktoré hodnotila americká firma Bechtel ako dielo, jedno z najlepších na svete. Túto zmluvu si objednali Maďari u americkej firmy Bechtel a táto firma povedala, že Vodné dielo Gabčíkovo je jedno z najlepších na svete.

Tento výrok hodnotíme ako nepravdivý, lebo firma Bechtel vo svojej správe z roku 1990 neoznačila projekt Gabčíkovo-Nagymaros ako jeden z najlepších na svete. Firma Bechtel Environmental Inc. je americká firma zaoberajúca sa otázkami životného prostredia. Táto spoločnosť je súčasťou skupiny Bechtel Group Inc., ktorá venuje hlavne inžinierskym a konštrukčným prácam. Firma Bechtel Environmental Inc. vypracovala správu z februára 1990 ako súčasť balíka vedeckých výskumných štúdií pre Medzinárodný trestný súd v rámci sporu o projekt Gabčíkovo-Nagymaros (. pdf , 1994, 203-228). Malo sa jednať o výskumy dopadov daného projektu. Bechtel sa zameral najmä na maďarskú časť projektu. Avšak, ako skvost tento projekt celkovo nehodnotil. Za unikátny považuje systém monitorovania sily vody. Ďalej správa upozorňuje na potenciálne závažné dopady projektu na miestne biologické a archeologické zdroje (s. 207). Celkovo správa obsahuje mnoho upozornení a odporúčaní na možné negatívne dopady projektu na životné prostredie. Dátum zverejnenia analýzy: 16.03.2015 Naspäť Nahlásiť chybu

Bechtel pdf


...rozmýšľali sme nad tým, ako by sme dokázali pomôcť tej najohrozenejšej skupine z nášho pohľadu, čo sú práve tzv. umelci na voľnej nohe alebo teda podnikatelia v oblasti kultúry. Dnes vieme, že v celej oblasti kultúry pracuje okolo 55 000 ľudí, z toho 20 000 v kultúrno-kreatívnom priemysle, takže tá skupina je obrovská a je veľmi nehomogénna

Presný údaj o ľudí pracujúcich v oblasti kultúry nepoznáme, odhady sa líšia v závislosti od použitej metodológie. Demagóg.SK zozbieral rôzne kvalifikované odhady, ktoré celkový počet odhadujú v rozmedzí od 48,7 do 66-tisíc. Jeden z odhadov počtu umelcov na voľnej nohe hovorí o odhade 20- resp. 25-tisíc. S ohľadom na to, že presný údaj zistiteľný nie je a tvrdenie Natálie Milanovej leží v rozmedzí kvalifikovaných odhadov, hodnotíme ho ako ešte pravdivé. Z kontextu tvrdenia vyplýva, že Natália Milanová hovorí o celkovom počte pracovníkov v oblasti kultúry a jej časti - podnikateľoch / umelcoch na voľnej nohe (v kultúrno-kreatívnom priemysle), ktorým ministerstvo zamýšľa pomôcť. Údaje Inštitútu kultúrnej politiky Ministerstvo kultúry odkázalo portál Demagóg.SK pri otázke na počet ľudí pracujúcich v kultúre a KKP na facebookový status Inštitútu kultúrnej politiky (IKP) z 9. apríla 2020. IKP v ňom uvádza , že „počet všetkých pracujúcich ľudí v KKP v roku 2017 bol takmer 66-tisíc.” Upozorňuje však, že odhad podielu kultúry na ekonomike krajiny „naráža na limity dostupných dát, nejednoznačnosť priradenia produktov, služieb a zamestnancov do KKP a vysokú mieru prekrývania sa s inými odvetviami.” V statuse z marca 2020 IKP píše, že „v kultúrnom a kreatívnom priemysle (KKP) pracujú nielen zamestnanci kultúrnych inštitúcií a firiem (ktorých činnosť je teraz tiež výrazne obmedzená), ale aj fyzické osoby - živnostníci a osoby v slobodnom povolaní, ktorí nemajú stály príjem a sú závislí od kultúrnych podujatí a fungovania kultúrnych inštitúcií a trhu s kultúrnym tovarom a službami.” Počet takýchto „freelancerov” IKP kvalifikovane odhadol na vyše 26-tisíc. „Na základe dát z daňových priznaní z Finančnej správy za rok 2018 vieme, že v oblasti KKP pôsobilo 20 392 živnostníkov a osôb v slobodnom povolaní. Ak k ním pripočítame fyzické osoby, ktoré nemali v daňovom priznaní uvedený SK NACE kód, ale mali aj príjmy z autorskej činnosti, alebo výdavky za použitie autorských diel, skupina sa nám navýši o ďalších 5 829 osôb.” Inštitút zároveň priznáva , že veľkú časť živnostníkov pracujúcich v kultúre - napríklad maskérov či technikov - nedokáže zachytiť, pretože ich NACE-kód ich s kultúrou nespája. Skutočný počet freelancerov v kultúre tak môže byť ešte väčší. Satelitný účet kultúry Infostatu „Satelitný účet kultúry a kreatívneho priemyslu, ktorý na základe zmluvy medzi MK SR a ŠÚ SR spracováva Infostat, uvádza za rok 2017 počet všetkých zamestnancov vo výške 65,8 tisíc. Ak ich však prepočítame na plnú pracovnú dobu (tzv. full-time equivalent – FTE), tak je to 52-tisíc zamestnancov,” uviedol rezort kultúry v doplnení odpovede pre Demagóg.SK. Odhad vnútornej sekcie SO IROP ministerstva Iný odhad vnútornej sekcie ministerstva, ktorá implementuje projekty súvisiace so zamestnanosťou, uvádza údaj ľudí zamestnaných v kultúre 56-tisíc. „Tento odhad je doplnený o 95%-ný interval spoľahlivosti, ktorý hovorí, že skutočný počet zamestnancov sa pohybuje v intervale 48,7 - 63,6 tisíc,” doplnilo ministerstvo.

status uvádza marca odhadol priznáva


Systém garancií. Systém garancií, ktorý nerozmyslene zaviedla Ficova vláda pred dvoma rokmi sporiteľov výrazne poškodila. Poškodil ich minimálne o 100 miliónov eur, keby takéto garancie zavedené neboli.

K údaju 100 miliónov eur sa nám nepodarilo dopátrat z iného zdroja. Minister Mihál zverejnil na svojom blogu , ako sa k tomuto císlu dopracoval pri hypotetickom zhodnotení majetku sporitelov na úrovni 3,5 až 4 % rocne. "Ak sa umožnením nových investicných stratégií podarí namiesto súcasného zhodnotenia o cca 1,2 – 1,3% rocne zhodnotit majetok sporitelov na úrovni minimálne 3,5 – 4% rocne, získajú sporitelia rocne najmenej o 100 miliónov viac. Ak to rozmeníme na drobné, pri úcasti nieco vyše 1 milióna 'aktívnych' sporitelov v druhom pilieri to znamená v priemere necelých 100 eur rocne pre jedného sporitela. A to už je zaujímavé." Treba však pripomenút, že v prípade ak by DSS držali nadalej akcie aj pocas krízových rokov, mohlo dôjst hypoteticky aj k väcšiemu prepadu. Záleží samozrejme aké akcie vo svojom portfóliu mali. Preto nevieme, kde berie J. Mihál istotu, že Ficova vláda spôsobila škodu na sporiteloch vo výške 100 mil. eur kedže pocas týchto rokov mohlo s velkou pravdepodobnostou do hry vstúpit viacero dôležitých faktorov.

blogu


Mali sme nezamestnanosť 14,4 a už je teraz 12,8 percenta.

evidovaná Eurostat

https://demagog.sk/vyrok/Je pravda, že evidovaná nezamestnanosť, o ktorej hovorí R. Fico, bola skutočne počas vlády R. Fica aj na úrovni 14,44% - v decembri 2012. Aktuálne čísla za máj hovoria o nezamestnanosti na úrovni 12,8%. Vzhľadom na to, že uvádza čísla, ktoré sú oficiálnymi číslami Ústredia práce, výrok hodnotíme ako pravdivý.


Už ani nehovorím o inflácii, ktorá je viacej ako 4 %.

Medziročná miera inflácie (databáza Eurostat) V septembri 2011 medziročná miera inflácie meraná harmonizovaným indexom spotrebiteľských cien (HICP) dosiahla na Slovensku hodnotu 4,4 %.


Máme jednu z najvyšších daní z pridanej hodnoty na potraviny...

Na stránke Európskej komisie sme našli správu , ktorá obsahuje zoznam sadzieb DPH (VAT) v rámci jednotlivých členských štátov EÚ z 1. júla 2011.

Na strane 4 daného dokumentu je možné nájsť výšku sadzby DPH na potraviny (Foodstuffs) v rámci každého štátu EÚ. Slovenská republika má spomedzi členských štátov EÚ jednu z najyšších sadzieb DPH na potraviny. Ďalšími štátmi s najvyššou sadzbou DPH na potraviny sú Bulharsko (20), Dánsko (25), Estónsko (20), Litva (22), Lotyšsko (21), Rumunsko (24).

správu


Zvýšená DPH nám priniesla 700 miliónov eur, to je presne tá istá suma, ktorú máme vybrať na transakčnej dani a keď niekto povie, že zrušme to, tak sa bavíme o štvrtine celej konsolidácie za minulý rok.

Príjem štátu z dane z pridanej hodnoty zaznamenal v apríli 2025 medziročný nárast 776,8 milióna eur. Reforma sadzieb DPH má v roku 2025 prispieť do štátneho rozpočtu sumou viac ako 700 miliónov eur. Avšak transakčná daň mala aj podľa pôvodných plánov do štátneho rozpočtu priniesť 517 miliónov eur, Inštitút finančnej politiky tento odhad upravil na 501 miliónov eur. Rada pre rozpočtovú zodpovednosť predpokladá, že prinesie len 466 miliónov eur. Toto číslo teda nezodpovedá štvrtine celkovej konsolidácie. Výrok preto hodnotíme ako nepravdivý.

K 30. aprílu 2025 predstavoval medziročný nárast príjmov z DPH výšku 776,9 milióna eur. Podľa Výboru pre daňové prognózy (VpDP) Inštitútu finančnej politiky má za celý rok 2025 reforma sadzieb DPH priniesť do štátneho rozpočtu 738 miliónov eur (. pdf , str. 7). Odhady Rady pre rozpočtovú zodpovednosť z októbra 2024 sú nižšie. Predikovala, že všetky zvýšené sadzby DPH dohromady môžu byť v roku 2025 zdrojom 712 miliónov eur.

Daň z finančných transakcií má podľa VpDP v roku 2025 priniesť 501 miliónov eur (. pdf , str. 7). Pôvodný odhad bol 517 miliónov. RRZ príjem z dane z finančných transakcií za rok 2025 odhaduje na 466 miliónov eur. Predpokladá sa totiž optimalizácia podnikania zo strany podnikateľov, napríklad uprednostňovanie platieb v hotovosti či cez poštovú poukážku .

Ministerstvo financií počíta s celkovými príjmami z konsolidačných opatrení za rok 2025 vo výške 2,7 miliardy eur (. pdf , str. 11). Výber transakčnej dane má za tento rok do štátnej kasy priniesť 466 – 501 miliónov eur, čo predstavuje 17,3 až 18,6 % celkovej plánovanej konsolidácie, teda ani nie pätinu.

DPH
pdf
Rady pre rozpočtovú zodpovednosť
finančných transakcií
pdf
hotovosti
poukážku
pdf


... máme tu veľkú skupinu rómskych spoluobčanov, ktorí nemajú primerané vzdelanie, kvalifikáciu a nie sú v pracovnom trhu.

Naše zdroje naznačujú, že keby sa rómovia zapájali na pracovnom trhu tak, ako majorita, miera nezamestnanosti by bola o niekoľko percentuálnych bodov nižšia. Naše zdroje potvrdzujú aj nižšie vzdelanie rómov v skúmaných oblastiach, či nízku zamestnanosť rómov. Ficov výrok preto hodnotíme ako pravdivý.

Pri sčítaní obyvateľstva sa k rómskej národnosti prihlásilo 100 tisíc ľudí. Informuje o tom SME. Informácia je z roku 2013. Atlas rómskych komunít hovorí však o čísle vyše 400 tisíc. Jeho obsah si môžete pozrieť na stránkach ministerstva vnútra .

Náhľad, koľko rómov je súčasťou pracovného trhu, nám dáva sekcia Sociálne vylúčené spoločenstvá na stránkach Ministerstva vnútra, sociálnych vecí a rodiny. V dokumente Stratégia Slovenskej republiky pre integráciu Rómov do roku 2020 ( .pdf , s. 15) z roku 2012 stojí: "Podľa výskumov UNDP v roku 2010, metodikou štatistického zisovania pracovných síl sa ukázalo, že v rámci rómskej populácie 15 – 64 rokov majú najpočetnejšie zastúpenie nezamestnaní – –z rómskych mužov ich je 72 % a z rómskych žien 75 % populácie. Podľa rovnakého výskumu s použitím rovnakej metodiky je zamestnaných 20 % rómskych mužov a 11 % rómskych žien. (UNDP, 2010)

Tieto podiely sú štatisticky rovnaké aj v analýzach Svetovej banky podľa rovnakej metodiky, podľa ktorých je nezamestnaných 71 % rómskych mužov a 75 % rómskych žien. Miera zamestnanosti rómskych mužov vychádza na úrovni 20 % a rómskych žien na úrovni 12 %."

Pre porovnanie, zamestnanosť na Slovensku v roku 2012 bola 2,239 miliónov obyvateľov. Pri počte obyvateľov 5,397 miliónov je počet osôb v produktívnom veku 3,886 miliónov ľudí. Zamestnanosť na Slovensku teda predstavovala 57,6 percent, čo je oveľa nižšie, ako spomínaných 20 percent u rómskych mužov a 11 percent u rómskych žien.

Prognostický ústav SAV vo svojej štúdii Trh práce a Rómovia: stav, príčiny a odporúčania ( .pdf ) z roku 2014 uvádza: "Na pokrízovom trhu práce je výrazná dvojkoľajnosť medzi majoritnými a minoritnými komunitami: v porovnaní s (najlepším) rokom 2008 bolo v roku 2013 na úradoch práce registrovaných o 151.327 nezamestnaných viac, z toho 87 percent osôb žilo v obciach s podielom Rómov do 20 percent. V obciach bez rómskeho etnika stúpol počet uchádzačov v priemere o 100 percent, v obciach s väčšinovou rómskou populáciou však „len“ o 25 percent."

V tejto štúdii sa tiež môžeme dočítať, že "Nezamestnaní v obciach s vyšším podielom rómskej populácie mali oproti slovenskému priemeru štatisticky významne výrazne nižšie vzdelanie," a "Nezamestnanosť dlhšia, ako štyri roky bola v zmiešaných obciach s vyšším podielom Rómov často až trojnásobná oproti obciam s podielom Rómov do 10%."

"Kým v obciach bez rómskej populácie bolo medzi registrovanými nezamestnanými len 0,6 percenta osôb bez ukončeného základného vzdelania a 14 percent len so základným vzdelaním, v obciach s prevažne rómskou populáciou tieto podiely dosahovali 27 percent, respektíve 52 percent." (s. 151)

"Ak by Rómovia dosiahli rovnakú mieru zamestnanosti, ako majorita, slovenská miera nezamestnanosti by klesla o 5 až 6 percentuálnych bodov." Medzi rokmi 2012-2014 sa pohybovala miera nezamestnanosti medzi 14-12 percentami.

Informuje
ministerstva vnútra
stránkach
.pdf
zamestnanosť
počte
.pdf

https://demagog.sk/vyrok/Stratégia SR pre integráciu Rómov do roku 2020


Ľudia vyšli na námestí ešte v oveľa väčšom počte (porovnanie prvého a druhého Zhromaždenia Za slušné Slovensko, pozn.)...

Prvého Zhromaždenia s názvom "Za slušné Slovensko" 9. marca 2018 sa v Bratislave zúčastnilo približne 50 tisíc ľudí na základe odhadov viacerých médií. Po celom Slovensku sa zhromaždení pod tým istým názvom zúčastnilo vyše 100 tisíc ľudí. Počas druhého zhromaždenie 16. marca 2018 podľa odhadov vyšlo do Bratislavy 65 000 ľudí. Vo vyše tridsiatich mestách sa konali protestné zhromaždenia po celom Slovensku, podľa dostupných odhadov sa ich zúčastnilo približne 102 tisíc ľudí. Je však nutné dodať, že odhady účastníkov z viacerých miest nie sú dostupné, pre pírpad najväčšieho zhromaždenia v Bratislave však platí, že účasť na druhom zhromaždení Za slušné Slovensko (tretie zhromaždenie celkovo) bola vyššia ako na prvom. Výrok hodnotíme ako pravdivý. Dátum zverejnenia analýzy: 22.03.2018 Naspäť Nahlásiť chybu

zúčastnilo zúčastnilo odhadov tridsiatich dostupných


Strana Smer prijala dva záväzky vo vzťahu k volebným kódexom. A to, všetci sme podpísali záväzok, že vytvoríme nezávislý orgán financovania volebných kampaní. O tom nie je zmienka v tomto návrhu zákona.

TIS , 2012:

" Osem politických subjektov - KDH, Most-Híd, OĽaNO, SaS, SDKÚ-DS, SMK, 99% a Smer-SD - podpísalo záväzok sprísniť pravidlá financovania straníckych aktivít do roka od nástupu nového parlamentu v prípade, že do neho budú zvolení. HZDS ani SNS sa k návrhom, ktoré pripravili Transparency International Slovensko, Inštitút pre ekonomické a sociálne reformy a Inštitút pre dobre spravovanú spoločnosť, nevyjadrili. Ak politici sľuby splnia, mala by sa kontrola príjmov a výdavkov strán presunúť z Národnej rady SR a Ministerstva financií na nestranný kontrolný orgán, ktorý by vyžadoval ich deklarovanie nielen od strán, ale aj od kandidátov, vrátane lokálnych volieb. Strany by sprísnili dozor nad politickými výdavkami tretích osôb a zvýšili by sankcie za porušenia zákona. Rozšírili by sa majetkové priznania. Strany sú ochotné diskutovať aj o naviazaní časti ich príspevkov od štátu na súkromné zdroje."

podpísala novely TIS


Veď to je polovica vašich poslancov, ktorí majú nejaké dotácie od štátu.

Progresívne Slovensko v septembri 2024 zverejnilo zoznam zmlúv, dotácií a finančných podpôr, ktoré smerovali firmám a organizáciám napojeným na vládnych politikov a ich príbuzných. Na zozname figuruje 11 mien zo strany Smer-SD vrátane 9 poslancov NR SR. Nešlo teda o polovicu poslancov Smeru. Vo viacerých prípadoch nejde o dotácie štátu konkrétnym poslancom, ale o inú formu získania verejných zdrojov alebo prepojenie cez blízke osoby. Výrok preto hodnotíme ako nepravdivý.

Na zozname, ktoré zverejnilo Progresívne Slovensko, sa nachádza 22 osôb z vládnej koalície, pričom ide o ľudí zvolených za všetky tri vládne strany. Za stranu Smer-SD sa na zozname nachádza 9 poslancov: Jozef Habánik, Michal Lukša, Dušan Muňko, Ján Podmanický, Anton Stredák, Michal Stuška, Jana Vaľová, Ľubomír Vážny a Viliam Záhorčák. Okrem 9 poslancov NR SR je na zoname aj meno premiéra Roberta Fica a vedúceho Úradu vlády Juraja Gedru. Strana Smer-SD vo voľbách v roku 2023 získala 42 poslaneckých mandátov. Nejde teda o polovicu poslancov, ako tvrdil Michal Šimečka.

O zverejnených zmluvách tiež nemožno tvrdiť, že by vo všetkých prípadoch išlo o dotácie pre konkrétnych koaličných politikov.

Na zozname sa napríklad, pri takmer 300 zmluvách, nachádza poslanec Smeru-SD Dušan Muňko. Na zoznam sa dostal vďaka aktivitám svojej dcéry Eleonóry Fedorovej, ktorá podľa PS pôsobí ako konečná užívateľka výhod či členka predstavenstva viacerých spoločností. Zákazky od štátnych a verejných inštitúcií dostávala aj cestovka Satur Travel, kde je Fedorová predsedníčkou predstavenstva. Napríklad Úrad pre normalizáciu, metrológiu a skúšobníctvo SR si od spoločnosti SATUR TRANSPORT a.s. objednal v októbri 2019 poskytnutie služby s názvom dopravu pre účastníkov 54. zasadnutia Medzinárodného výboru pre legálnu metrológiu. Spoločnosť SATUR TRANSPORT a.s. za to mala podľa zmluvy dostať 3120 eur. V tomto prípade teda nejde o dotáciu, ale o zmluvu na poskytnutie služby so spoločnosťou, kde dcéra poslanca Muňka pôsobí ako členka predstavenstva.

Na zozname Progresívneho Slovenska sa tiež nachádza meno poslanca Smeru Jozefa Habánika. V rokoch 2005 - 2022 pôsobil v riešiteľ či zodpovedný riešiteľ štyroch výskumných projektov, ktoré dostali podporu na výskum od agentúry Vedeckej a grantovej agentúry ( VEGA ). Zo zoznamu však nevyplýva jasne, ako mohol ako poslanec ovplyvniť rozhodovanie agentúry VEGA o podporených projektoch. Podobne sa na zozname nachádza aj parterka Rudolfa Huliaka, ktorá taktiež pôsobila na VEGA projektoch ako členka výskumného kolektívu.

Predseda vlády Robert Fico sa na zoznam dostal prostredníctvom svojej manželky Svetlany Ficovej, bratranca Rastislava Rybanského a strýka Ladislava Rybanského. Ladislav Rybanský napríklad ako konateľ spoločnosti STYLE- MONT získal zákazky na rekonštrukčné práce vo viacerých obciach. Zákazku za viac ako 200 000 eur napríklad dostala na dobudovanie 2. nadzemného podlažia v kultúrnom dome vo Veľkých Dvoranoch.

Progresívne Slovensko tento zoznam zverejnilo v čase, keď vládna koalícia odvolávala Michala Šimečku z postu podpredsedu NR SR. Základom návrhu bolo , podľa Smeru a SNS, „vážne riziko konfliktu záujmov, ktoré by mohlo ovplyvniť nestrannosť a transparentnosť pri výkone jeho funkcie podpredsedu Národnej rady“, ktoré údajne vyplýva z toho, že dve občianske združenia, v ktorých pôsobia príbuzní Michala Šimečku, získavali v priebehu rokov rôzne štátne dotácie.

zverejnilo figuruje zverejnilo získala pôsobí dostávala objednal dostať VEGA dostal dostala bolo


Poliaci to dokonca stanovili zo zákona. Povedali jasne, nad 50 rokov hore neprijímame, nemôžu ísť, lebo si ublížia. Toto sa u nás neudialo.

Ján Richter správne uvádza, že v Poľsku bol vstup do druhého piliera obmedzený hornou hranicou 50 rokov. V čase svojho vzniku na Slovensku nebola stanovená zákonná horná hranica vstupu do druhého piliera. Výrok hodnotíme ako pravdivý. Nový dôchodkový systém pozostávajúci z troch pilierov zaviedli v Poľsku 1. januára 1999. V čase zavedenia druhého piliera bola účasť povinná pre zamestnaných do tridsať rokov a voliteľná pre zamestnaných v rozmedzí od 31 do 50 rokov (ľudia narodení medzi rokmi 1949 a 1968). Poistenci starší ako 51 rokov do druhého piliera nemohli vstúpiť a podieľali sa len na prvom pilieri ( doc , s. 1-2). Vek odchodu do dôchodku je pre ženy vo veku 60 rokov a pre mužov vo veku 65 rokov. Druhý pilier garantuje minimálny dôchodok pri sporení 20 rokov u žien a 25 rokov u mužov (. pdf , s.34). Vekovou hranicou teda zohľadňovali možnosti minimálnej dĺžky sporenia pri danom veku odchodu do dôchodku. Zmeny v dôchodkovom sporení na Slovensku boli zavedené 1. januára 2004. Dôchodkové sporenie zabezpečuje Zákon o sociálnom poistení č. 461/2003 Z. z.. Druhý pilier následne upravuje Zákon 43/2004 Z. z. (. pdf ) V danom období neexistovala horná veková hranica obmedzujúca účasť na sporení v druhom pilieri. Od 1. januára 2013 môže do druhého pilieru vstúpiť len osoba, ktorá ešte nedosiahla 35 rokov veku. Pre porovnanie, odchod do dôchodku na Slovensku je pre obe pohlavia vo veku 62 rokov a minimálna dĺžka dôchodkového sporenia je 15 rokov. Na Slovensku aj v Poľsku si pracujúci môžu sporiť na dôchodok prostredníctvom trojpilierového sporenia. Prvý pilier tvorí základné povinné dôchodkové sporenie poskytované štátom. Druhý pilier je súkromný a spravovaný dôchodkovými správcovskými spoločnosťami. Poľskí poistenci doň vstupujú automaticky, na Slovensku je vstup dobrovoľný. Výplata dôchodku je obmedzená minimálnou dobou sporenia a v prípade nedosiahnutia tejto doby nemá poistenec na výplatu nárok. Peniaze z druhého piliera tak môžu prejsť až na dedičov. Tretí pilier tvorí doplnkové dôchodkové sporenie a je dobrovoľný.

doc pdf Zákon pdf vstúpiť


...bol som baník, drevorubač, javiskový robotník, čašník…

Podobný výrok sme overovali 3. marca 2014 v diskusii denníka SME a Trend. Podľa dostupných zdrojov, Milan Kňažko skutočne pracoval ako baník a kulisár. V jeho profile na portáli vlada.gov.sk sa uvádza: "Po ukončení štúdia na Strednej škole stavebnej v roku 1963 sa prihlásil na Vysokú školu muzických umení v Bratislave, kam ho však neprijali, a preto sa zamestnal ako kulisár a neskôr ako baník." Tieto slová potvrdzuje aj stránka osobnosti.sk .

diskusii

vlada.gov.sk

osobnosti.sk


Hlavne 98 - 2002 nebola pri moci pravicová vláda, ale pravicovo-ľavicová vláda...

vláda SMK-MKP, SOP, SDK, SDĽ medzi rokmi 1998 a 2002 sa minimálne vzhľadom na ľavicový charakter SDĽ nedá považovať za pravicovú vládu.


My sme napríklad teraz zaviedli pre zamestnávateľov superodpočet. Ak firma investuje euro do inovácií, výskumu a do vedy, môže si dve eurá dorátať v rámci daní.

Vláda Roberta Fica naozaj schválila návrh na zmenu zákona o dani z pridanej hodnoty zo 16. augusta 2017, ktorá sa má dotýkať zvýšenia odpočtu výdavkov na výskum a vývoj. Novelou zákona č. 595/2003 Z. z. o dani z príjmov, ktorú Národná rada SR schválila 7. decembra 2017 dochádza od 1. januára 2018 pri uplatňovaní superodpočtu výdavkov (nákladov) na výskum a vývoj k zvýšeniu percentuálnej sadzby superodpočtu výdavkov (nákladov) na výskum a vývoj v bežnom zdaňovacom období. Za každý realizovaný projekt výskumu a vývoja bude možné odpočítať až 100 % (zvýšenie z 25 %) výdavkov (nákladov) na výskum a vývoj.Výrok hodnotíme ako pravdivý.

návrh zákona schválila


Tak asi treba povedať na rovinu, to si ľudia nevyberajú, tak sa narodia, tzn. keď sa narodí človek s inou sexuálnou orientáciou, to neznamená, že teraz predstavuje ohrozenie pre 1 500 000 rodín na Slovensku, lebo jeho narodením a existenciou zrazu je ohrozené normálne spolunažívanie rodín.

Výrok hodnotíme ako pravdivý, pretože v psychológii existuje konsenzus na tom, že sexuálnu orientáciu si človek nevyberá a LGBTI+ ľudia žiadnym spôsobom neohrozujú existenciu slovenských rodín.

Desaťročia výskumu a stovky štúdií v psychológii sa zhodujú na tom, že sexuálnu orientáciu si človek nevyberie a je jeho prirodzenou súčasťou ( pdf. , s.126).

Pellegrini poukázal tiež na to, že LGBTI+ ľudia neohrozujú “normálne spolunažívanie rodín”, čím zrejme reagoval na nenávistné prejavy mnohých stredoeurópskych politikov a političiek, ktorí o LGBTIQ+ komunite vravia ako o “nebezpečenstve pre tradičné rodiny”.

Počet príslušníkov LGBTI+ komunity skúmalo mnoho výskumov, nie všetky sa zhodujú na presných číslach. Prieskum z roku 2021 v 27 krajinách sveta uvádza počet približne 10 % celkovej populácie. Výskum z Českej republiky v roku 1994 prišiel so zistením, že 0,4 % muÏov a 0,3 % žien sa považuje za homosexuálne orientovaných ( pdf. , s. 19).

Ak by boli počty akékoľvek, neexistujú žiadne relevantné dôvody, prečo by LGBTI+ ľudia predstavovali ohrozenie pre rodiny na Slovensku.

zhodujú nevyberie pdf. vravia uvádza pdf.


... my sme s mojimi spolupracovníkmi pripravili návrh uznesenia NR SR, ktorý podľa nášho presvedčenia odráža aj tie obavy slovenských občanov, aj tú diskusiu, ktorú sme mali v zahraničnom výbore a zároveň garantuje to, že Slovensko bude mať svoj hlas pri stole. Ja som ten návrh odovzdal čelným predstaviteľom strany Smer.

Spomínaný návrh uznesenia by mal predstavovať alternatívu k návrhu uznesenia z dielne SNS, ktorý požaduje, aby slovenská vláda globálny pakt o migrácii odmietla a stiahla účasť na konferencii v Marakéši, kde sa pakt má v decembri 2018 schvaľovať. Návrh uznesenia z dielne SNS bol prerokovaný na 38. schôdzi Národnej rady SR, ktorá sa uskutoční 27.11.2018. Znenie Lajčákovho návrhu doteraz nebolo zverejnené. Rovnako nie je známe, či bol návrh odovzdaný vedeniu strany Smer-SD. Výrok preto hodnotíme ako neoveriteľný.

prerokovaný Smer-SD alternatívnom


A to je výzva možno pre pána ministra, čo, čo ďalej v podstate predovšetkým s elektrickou energiou na Slovensku, pretože my máme jednu z najvyšších (cien elektrickej energie, pozn.) v strednej Európe. Nehovoriac o tom porovnaní v podstate s ostatnými krajinami.

Cena elektrickej energie pre domácnosti je na Slovensku vyššia než v Poľsku, Maďarsku a v Českej Republike. Definície regiónu strednej Európy sú síce rôzne, no možno povedať, že pri väčšine definícií platí, že Slovensko patrí medzi krajiny s najvyššou cenou elektrickej energie. Cena elektrickej energie na Slovensku však stále nedosahuje výšku cien v ostatných krajinách Európy. Tento výrok ako celok preto hodnotíme ako zavádzajúci. Aj napriek nejednotnej definiícii "strednej Európy", mnoho zdrojov uvádza za jej krajiny z geografického hľadiska Poľsko, Slovensko, Maďarsko, Rakúsko, Českú Republiku, Nemecko, Lichtenštajnsko, Švajčiarsko a Slovinsko. Údaje z druhej polovice roku 2014 ukazujú, že celková suma (pozostávajúca zo základnej ceny, DPH a daní a odvodov iných než DPH), ktorú na Slovensku zaplatíme za jeden kWh je približne 0,152 eura. V Poľsku je táto suma nižšia - iba 0,141 eura, v ČR 0,127 eura a v Maďarsku 0,115 eura. V ostatných krajinách sú ceny vyššie než u nás, pričom v Nemecku dosahujú až dvojnásobok - takmer 0,30 eura za kWh. V Rakúsku je to približne 0,20 eura, a v Slovinsku približne 0,16 eura (viď. Graf 1). Táto štúdia je založená na " domácnostiach s priemernou spotrebou a to medzi 2500 kWh a 5000 kWh ročne. " Graf 1 - Ceny elektrickej energie pre domácnosti, druhá polovica 2014 (zdroj: Eurostat ) Švajčiarsko a Lichtenštajnsko, ktoré nie sú členmi EÚ, na tomto grafe chýbajú, no podľa štatistických údajov Alpiq Switzerland (poskytovateľa elektrickej energie a energetických služieb), priemerná cena za kWh bola pre Švajčiarske domácnosti v roku 2013 medzi 0,18 a 0,20 eura. Táto cena je priemerná preto, lebo " vo Švajčiarsku neexistuje žiadna štandardná cena elektrickej energie. Tá sa vždy líši podľa regiónu a kategórie užívateľa. " V prípade Lichtenštajnska sa uvádza jediný údaj a to 0,155 eura za kWh v roku 2014. V prípade použitia geografickej definície strednej Európy by Slovensko nepatrilo medzi krajiny s najvyššou cenou elektrickej energie. Možno však použiť aj ekonomicko- politickú definíciu strednej Európy. Svetová banka napríklad používa označenie stredná Európa pre krajiny V4, Bulharsko, Rumunsko, Chorvátsko, Slovinsko. V tomto prípade má Slovinsko vyššiu cenu elektrickej energie ako Slovensko. Európska únia radí do regiónu strednej Európy vo svojich programoch tieto krajiny: Rakúsko, Česká republika, Nemecko, Maďarsko, Taliansko, Poľsko, Slovensko, Slovinsko a Ukrajina. V tomto prípade majú Rakúsko, Nemecko, Taliansko a Slovinsko vyššiu cenu elektrickej energie ako Slovensko. OECD definuje krajiny strednej a východnej Európy spoločne a to ako súbor týchto štátov: Albánsko, Bulharsko, Chorvátsko, Česká republika, Maďarsko, Poľsko, Rumunsko, Slovensko, Slovinsko, Estónsko, Lotyšsko a Litva. Z týchto krajín má Slovensko druhú najvyššiu cenu elektrickej energie hneď po Slovinsku. Vo všetkých týchto definíciách je zaradené Slovinsko, nemožno teda tvrdiť, že by malo Slovensko úplne najvyššiu cenu elektrickej energie, no patrí medzi krajiny s najvyššou cenou elektrickej energie. Spomedzi krajín Vyšehradskej štvorky má dokonca Slovensko najvyššiu cenu za elektrickú energiu. Časť výroku o strednej Európe by sa pri použití niektorých z týchto definícií dala označiť ako pravdivá, problém však nastáva pri porovnaní s ostatnými krajinami. Z celkového počtu 28 krajín EÚ, iba desať ich má ceny elektrickej energie nižšie než Slovensko. Tieto krajiny sú prevažne krajinami bývalého východného bloku, ku ktorým sa pridáva aj Malta. Nie je teda pravdou, že by Slovensko malo jednu z najvyšších cien elektrickej energie, či už v rámci strednej Európy alebo EÚ. Dátum zverejnenia analýzy: 15.06.2015 Naspäť Nahlásiť chybu

zdrojov
štúdia
Eurostat
Alpiq Switzerland
Lichtenštajnska
Svetová banka
Európska únia
OECD


Pretože vznikla situácia (neprítomnosťou Kaliňáka na interpelácii, pozn.), kedy sa nedalo pokračovať v rokovaní dve hodiny v parlamente...

Poslanec Hlina žiadal aby bol R. Kaliňák prítomný v rokovacej sále počas jeho interpelácie. Podľa zákona č. 350/1996 Z.z. musia byť na interpeláciách prítomní všetci členovia vlády. R. Kaliňák však odišiel a skutočne odmietal vstúpiť do rokovacej sály čím sa konaním A. Hlinu prerušilo rokovanie na viac než dve hodiny.

350/1996 Z.z.
odmietal
záznamov NRSR
počká
prerušil
SME


Počúvame už o nejakej pripravenosti na generálnej prokuratúre zbavovať sa nehnuteľností vrámci generálnej prokuratúry.

O pláne vedenia Generálnej prokuratúry SR predať nehnuteľnosti písalo sme.sk 2.6.2013:

sme.sk


Tak sa ich opýtajte. Len drobné upresnenie. Možno aj preto je toľko zmätkov okolo generálneho prokurátora, lebo robíme takéto chyby. Pani redaktorka, viete, aký vplyv má generálny prokurátor na došetrenie, dopreverovanie tejto témy? Viete, aký má vplyv? ...Nulový...

Podľa § 55d ods. 2 zákona o prokuratúre generálny prokurátor nemá zásadný vplyv na činnosť špeciálnej prokuratúry.

§ 55d ods. 2


Vysoké školy majú štatút verejnej právnickej osoby, verejnoprávnej inštitúcie, a majú majetok vo svojej dispozícii (...).

Postavenie vysokých škôl, ich kompetencie či nakladanie s finančnými prostriedkami legislatívne zastrešuje zákon č. 131/2002 Z. z. o vysokých školách. Tento zákon hovorí, že vysoká škola má postavenie právnickej osoby, ide o verejnoprávnu a samosprávnu inštitúciu a v neposlednom rade nakladá s vlastným majetkom a finančnými zdrojmi. Preto tento výrok hodnotíme ako pravdivý.

zákon zákone


Ja sa nebudem teraz vracať do minulosti,lebo je jasné, že Kresťanskodemokratické hnutie nehlasovalo ani za Ústavu Slovenskej republiky.

Oficiálna stránka KDH potvrdzuje túto informáciu: "V politickej oblasti rada prijala stanovisko, aby KDH presadzovalo prijatie tzv. dočasnej ústavy SR, aby sa k dohodnutému termínu zániku ČSFR 1. 1. 1993 pripravila kvalitná. HZDS, SNS a SDĽ sa však dohodli inak a 1. septembra bola nimi hlasovaním podľa mien prijatá v SNR Ústava Slovenskej republiky. Poslanci KDH hlasovali nie proti princípu prijatia ústavy, ale proti tomuto konkrétnemu návrhu a následne zverejnili svoje hlavné výhrady proti jednotlivým ustanoveniam."

KDH


Od roku 2010 neustále prepadáme v rebríčkoch transparentnosti.

V rebríčku transparentnosti 100 najväčších slovenských miest, ktorý Transparency International Slovensko vydáva každé dva roky, pozícia Trnavy skutočne klesá. V roku 2010 bola na 17. mieste (skóre 50 %), 2012 bola na 30. (skóre 54 %), v roku 2014 (skóre 49 %) sa umiestnila až na 42. mieste. Výrok hodnotíme ako pravdivý.


Odhliadnuc od toho, že váš štátny tajomník, ktorý musí odísť kvôli tomu, že ste odišli aj vy a bol odvolaný, tak ste mu vytvorili tretie miesto na ministerstve vnútra.

Po odchode Richarda Rašiho z čela Ministerstva investícií, regionálneho rozvoja a informatizácie SR (MIRRI) bol z postu prvého štátneho tajomníka na tomto ministerstve odvolaný aj Michal Kaliňák. Ten sa následne presunul na post tretieho štátneho tajomníka Ministerstva vnútra SR. Výrok Branislava Gröhlinga preto hodnotíme ako pravdivý.

Vláda musela pre tento presun rozšíriť počet tajomníkov na ministerstve vnútra. Michal Kaliňák sa tak stal už 35. štátnym tajomníkom súčastnej vlády.

Funkcia štátneho tajomníka za vlády Vladimíra Mečiara nahradila pozíciu námestníka ministra. Ako vysvetľuje politológ Ústavu politických vied SAV Juraj Marušiak „pôvodná idea bola, že v rezorte bude iba jeden štátny tajomník, postupne ich počet začal narastať.“ Podľa Marušiaka malo ísť o odborníka v rezorte, ktorý by tvoril akúsi spojku medzi ministrom a jednotlivými sekciami.

Štátny tajomník zastupuje ministra v čase neprítomnosti, pri rokovaniach vlády má však len poradný hlas. V prípade viacvetvového ministerstva alebo ministerstva so značným rozsahom úloh môže vláda vymenovať viacerých štátnych tajomníkov, ktorých zameranie bližšie určuje minister ( 575/2001 Z.z. § 4).

Troch štátnych tajomníkov má aktuálne napríklad Ministerstvo spravodlivosti SR. Na počet troch bol tento post zvýšený aj v prípade Ministerstva životného prostredia SR, čo sa stretlo so značnou kritikou environmentálnych organizácií pre míňanie významných finančných zdrojov.

Donedávna malo troch štátnych tajomníkov aj Ministerstvo pôdohospodárstva a rozvoja vidieka SR, vláda však 26. mája 2025 odvolala z tejto pozície bývalú ministerku poľnohospodárstva Gabrielu Matečnú. Minister investícií Samuel Migaľ sa však vyjadril , že Matečnej bude ponúknuté iné miesto. Či pôjde o pozíciu štátnej tajomníčky na inom ministerstve nie je známe.

Podľa zistení Jakuba Godu, ktorý v minulosti pôsobil na ministerstve zdravotníctva či v kancelárii prezidentky Zuzany Čaputovej, má vláda momentálne najväčší počet štátnych tajomníkov minimálne od roku 1998. Aj po odchode Gabriely Matečnej ministerstvá zamestnávajú rekordný počet - 34 štátnych tajomníkov.

Ako píše Goda štátny tajomník má plat na úrovni poslanca, ale okrem toho má vlastný sekretariát so zamestnancami, vlastného šoféra a auto. Pri troch zamestnancoch na sekretariáte tak stojí štátny rozpočet zhruba 300-tisíc eur.

odvolaný
stal
nahradila
vysvetľuje
malo
575/2001 Z.z.
Ministerstvo
Ministerstva
stretlo
Ministerstvo
odvolala
vyjadril
zistení
má


Do 4 miliárd eur ročne sa realizuje cez verejné obstarávanie.

Ján Figeľ neuvádza presný odhad, kedže v roku 2011 (posledné údaje) bol objem verejného obstarávania menej ako 3 mld. eur, v rokoch 2008-2010 to bolo viac ako 4 mld. eur. Výrok tak hodnotíme ako nepravdivý. Kompletné informácie za rok 2012 na stránkach Úradu pre verejné obstarávanie ( ÚVO ) nie sú k dispozícii, podobne ako v roku 2012 bude správa verejného obstarávania za rok 2012 predložená na rokovanie vlády niekedy v období máj, jún 2013. Štatistické vyhodnotenie procesu verejného obstarávania za rok 2011 bol predložený na rokovanie vlády 31. mája 2012. Na základe i nformácie o celkovom štatistickom vyhodnotení procesu verejného obstarávania za rok 2011 , 2010 a 2009 , uvádzame objem verejného obstarávania za roky 2008 - 2011: Rok Hodnota verejného obstarávania v mil. euro 2008 4 567,4 2009 7 113,9 2010 4 748,3 2011 2 864,1 Dátum zverejnenia analýzy: 18.03.2013 Naspäť Nahlásiť chybu

ÚVO

rokovanie

nformácie


Momentálne si všetky kontrolné inštitúcie doslova sprivatizoval pán Fico, sprivatizoval si Najvyšší kontrolný úrad, Úrad pre verejné obstarávanie. Hoci keď pán Fico bol v opozícii, tak hovoril, že kontrolné inštitúcie majú patriť opozícii.

Premiér za svojho pôsobenie v opozícii vyjadril, že post šéfa NKÚ patrí opozícií. Počas vlády Smeru (2012-2016) zase niekoľkokrát povedal, že opozícii má rovnako patriť ÚVO. To, že si Fico sprivatizoval dva spomínané úrady hodnotíme na základe toho, či je šéf príslušného úradu spriaznený koalícii. Šéfom NKÚ je od roku 2015 Karol Mitrík, nominovaný za jednofarebnej Ficovej vlády. Mitrík bol jedným z opozičných kandidátov. Väčšina opozície za neho však nehlasovala. Zvolený bol poslancami vládnej strany Smer-SD. Novým šéfom ÚVO je od 13. septembra 2017 Miroslav Hlivák. Hliváka vybrala spomedzi deviatich kandidátov vláda. Opozícia poukazuje na jeho prepojenie s vládnou stranou Most-Híd a mimovládne organizácie výber vlády kritizujú. Obaja šéfovia boli v parlamente schválení takmer výlučne koaličnými poslancami, čo poukazuje na podozrenia že šéf ÚVO aj šéf NKÚ sú lojálni koalícii. Výrok hodnotíme ako pravdivý.

Robert Fico skutočne tvrdil, že NKÚ aj ÚVO patria opozícii. Počas vlády Ivety Radičovej (2010-2012), keď bol Fico v opozícií komentova l post šéfa ÚVO nasledovne: "Táto pozícia patrí opozícii a my sa budeme o túto pozíciu uchádzať" . Povedal aj nasledovné: "Nevidím žiadny dôvod, prečo by na čele tohto významného kontrolného orgánu mal stáť predstaviteľ vládnej koalície. Ak toto nebudú rešpektovať, tak búrajú akékoľvek princípy, na ktorých sa buduje slovenský politický systém. Je zrejmé, že keď si tam dajú svojho vlastného človeka, budú kriviť zákony." Podobne komentoval Fico aj voľbu šéfa NKÚ, tentokrát z pozície premiéra, počas jednofarebnej vlády Smeru (2012-2016) v roku 2013: „(...) nech každá politická strana z opozície navrhne kandidáta a my z neho vyberieme toho najlepšieho, tomu dáme hlasy, to ja považujem za celkom korektné.“

Súčasným šéfom NKÚ je Karol Mitrík. Zvolený bol 20. mája 2015. O post sa uchádzali traja kandidáti opozície – Mitrík, Crkoňová a Žilinka. Opozícia však namietala, že Mitrík je v skutočnosti koaličný kandidát. „Keď sa Karolovi Mitríkovi podarilo za jeho pôsobenia v SIS ututlať kauzu Gorila, podarí sa mu v tejto krajine ututlať všetko. A o to predsa SDKÚ a SMER-u ide,“ komentovala voľbu opozičná poslankyňa Jurinová. Bugár (vtedy v opozícii) zase tvrdil, že kandidát opozície bol len jeden, Žilinka. Toho podprilo 54 poslancov „Smer si zvolil svojho kandidáta, takže vládu strany Smer bude „kontrolovať“ kandidát strany Smer. (...) To len potvrdilo skutočnosť, že Smer nikdy nemal reálny záujem umožniť kontrolu vlády a zvoliť kandidáta opozície na tento post,“ dodal Bugár. Je teda sporné, či je skutočne Mitrík kandidátom opozície. Na tento post ho navrhol vtedajší šéf SDKÚ-DS Pavol Frešo, ktorý tvrdil, že to, že si ho želal za kandidáta a premiér Fico nehralo žiadnu rolu.

Opozícia kritizuje aj voľbu nového šéfa ÚVO. Miroslav Hlivák bol jedným z deviatich kandidátov vo výberovom konaní v auguste 2017. Opozícia kritizovala, že Hlivák je spriaznený Most-HÍDu. Ako advokát v advokátskej kancelárii Soukeník – Štrpka môžeme nájsť viaceré prípady spolupráce s Ministerstvom životného prostredia, ktoré riadi nominant Most-HÍDu, László Sólymos. Podľa centrálneho registra zmlúv tento rok Soukeník – Štrpka uzavreli zmluvy o poskytovaní právnych služieb. Rovnako pod toto ministerstvo spadá štátny podnik Vodohospodárska výstavba, tá má s advokátskou kanceláriou zmluvu od októbra 2016. „Počas svojej 16-ročnej právnej praxe sa stretávam s predstaviteľmi verejného života z rôznych oblastí (...) Stretávam sa aj s predstaviteľmi politickej strany Most-Híd, ako aj s predstaviteľmi iných politických strán,“ komentoval prepojenie s Most-HÍDom Hlivák. Voľbu Hliváka kritizuje aj Transparency International . „Prečo má mať taký dôležitý úrad za šéfa človeka, o ktorom ste pri diskusiách o kvalite a problémoch slovenských tendrov za posledných 10 rokov nepočuli ani slovo?“ pýta sa Transparency International. „Ministrom stačila hodina po skončení verejného vypočutia kandidátov na predsedu ÚVO, aby sa jednomyseľne rozhodli pre vybraného kandidáta,“ komentuje zase situáciu Nadácia Zastavme korupciu.

Remišová síce spomína, že Fico sprivatizoval „všetky“ kontrolné orgány, ktoré sú aj iné než ÚVO a NKÚ, z kontextu debaty však hodnotíme, že slovom „všetky“ myslela práve ÚVO a NKÚ. Opozícia totiž zastúpenie v iných kontrolných inštitúciách má, a to napríklad v Rade pozemkového fondu, v rade Všeobecnej zdravotnej poisťovne aj v Dozornej rade Úradu pre dohľad nad zdravotnou starostlivosťou. Na základe tohto zarámcovania diskusie hodnotíme, že viaceré podozrenia voči šéfom oboch úradov potvrdzujú pravdivosť Remišovej výroku.

vlády Ivety Radičovej
komentova
vlády Smeru
Karol Mitrík.
komentovala
dodal Bugár.
navrhol
výberovom konaní
Transparency International
Nadácia Zastavme korupciu.
iných kontrolných inštitúciách


Tak ako v minulosti boli krajiny vtedajšej západnej Európy otvorené prijať desiatky tisíc našich ľudí

Andrej Kiska naráža pravdepodobne na obdobie komunistického režimu v Ceskoslovensku, kedy emigrovali velké množstvá Cechov a Slovákov (podla dostupných údajov skutocne desattisíce) práve aj do krajín západnej Európy. Napríklad len do jednej z takýchto krajín- do Švajciarska, emigrovalo po vpáde vojsk Varšavskej zmluvy približne 15 000 Cechov a Slovákov. Výrok preto hodnotíme ako pravdivý.

Slováci v minulosti patrili a takisto v súcasnosti patria k tradicným vystahovaleckým národom. Velký pocet Slovákov žijúcich v zahranicí z rôznych dôvodov, ci už ekonomických alebo politických, ktorí boli schopní sa v minulosti úspešne usadit a zaradit do spolocnosti po svojom vycestovaní do cudziny, ukazuje solidaritu a pomoc, akej sa im dostalo v zahranicí. Patria sem aj krajiny západnej Európy ako napríklad Velká Británia, Nemecko, Rakúsko ci Francúzsko, ktoré poskytli Slovákom v rámci jednotlivých migracných vln nové miesto pre život.

" Po prevrate roku 1948, ked sa získaním moci komunistickou stranou radikálne zmenila politická situácia na Slovensku, emigrovali na západ aj jednotlivci z najrôznejších vrstiev spolu s politickými elitami, reprezentujúcimi povojnový vývin. Uzavretie hraníc, tzv. železná opona ukoncili tento proces. Velká vlna utecencov zo Slovenska na západ bola spätá s inváziou armád Varšavského paktu v roku 1968 ,"informuje portál Centra pre tradicnú ludovú kultúru.

Po auguste 1968 do konca roku 1969 utieklo z CSSR takmer 104 tisíc ludí. V roku 1970 predstavovali Slováci približne 17,5% z 68-tisíc obcanov Ceskoslovenska žijúcich v zahranicí. Išlo o politické, ako aj ekonomické dôvody.

V niektorých krajinách ako napríklad Švajciarsko emigrantov zo Slovenska velmi radi prijali . Množstvo migrantov prijali aj v Rakúsku. Vo viacerých výpovediach emigrantov prevládajú najmä pozitívne pocity v súvislosti s prijatím Slovákov v zahranicí. " Musím zdôraznit, že pravdepodobne žiadna emigracná vlna nebola vo Švajciarsku prijatá s takými sympatiami a prejavmi solidarity ako Cesi a Slováci v roku 1968. Na nás, exulantov z bývalého Ceskoslovenska, sa nikto nepozeral zvrchu, " hovorí jeden z vyše 15 000 Cechov a Slovákov, ktorí po okupácii emigrovali do Švajciarska.

Podla Dennika N odišlo zo Slovenska za posledných 150 rokov okolo 1 000 000 obcanov rozdelených v troch migracných vlnách. Pocas studenej vojny to bolo okolo 136 000.

vystahovaleckým
portál
utieklo
prijali
Dennika N


To je aj nové vedenie, pretože bolo treba aj stranu omladiť, nejaký nový vietor tam dať, takže napríklad prijali sme zásadu nekumulácie funkcií, čiže ak je niekto podpredseda, ako napríklad já, už nemôžem zastávať inú funkciu na nižšej úrovni, čiže krajský alebo okresný  alebo miestny predseda.

R. Rafaj píše na svojom blogu , že so zrušením kumulovania straníckych funkcií prišiel Ján Slota na XVII. sneme SNS. V stanovách strany (.pdf) sa zatiaľ takéto nariadenie nenachádza. Rafaj hovoril iba o neakumulovaní funkcií v rámci orgánov strany, kumulovanie zastávania viacerých verejných funkcií je možné.

blogu
stanovách strany


Dohodu o tom, že budú predčasné voľby urobil Mikuláš Dzurinda s Robertom Ficom, nie SaS.

Výrok hodnotíme ako neoveriteľný. Politici bežne chodia na rôzne aj neoficiálne schôdzky. To že prebiehali nevyvrátil Fico ako píšu Hospodárske noviny . To či sa na týchto neformálnych schôdzkach dohodli Mikuláš Dzurinda s Robertom Ficom na predčasných voľbách je ťažko dokázateľné. Nie sú dohľadateľné relevantné dôkazy, ktoré by potvrdzovali tieto podozrenia.

Hospodárske noviny
SITA
dohodli
Podozrenia o možnej dohode


Keď si pozriete, už aký výnos plánuje alebo prognózuje alebo dokonca má napísaný v rozpočte súčasná vláda, čiže chcú z bankovej dane získať v budúcnosti, v budúcom roku 40 miliónov, tak ten pomer medzi tým, čo navrhujeme my a č navrhujú oni, nie je taký katastrofálne rozdielny.

Minister financií počíta s výnosom z novozavedenej bankovej dane vo výške 40 miliónov eur . Uvádza sa to priamo v Programe stability SR na roky 2011 až 2014 (.pdf, str. 38). Informovali o tom v apríli Hospodárske noviny a aj TASR . SITA 6. apríla 2011 informovala, že očakávaný výpadok príjmov štátu v objeme 185 miliónov eur navrhoval Smer-SD vykryť zavedením osobitnej bankovej dane vo výške 1,35% z vybraných pasív bánk, ktorá by priniesla cca 186 miliónov eur . Posledný návrh počítal zo sadzbou 0,73% a príjmom 94 miliónov eur . Aj podľa druhého návrhu Smeru-SD by išlo o dvojnásobok predpokladu výnosu zo strany ministerstva financií.

Hospodárske noviny

TASR

SITA

navrhoval Smer-SD

návrh


150 miliónov eur bolo číslo, o ktorom sme hovorili pred schválením legislatívy, ktorá sa nakoniec zmenila.

Ministerstvo zdravotníctva od začiatku hovorilo o veľkom šetrení v prípade reformy liekovej politiky, svoje odhady však postupom času znižovalo. Keďže sa jednalo vždy iba o odhady, tieto sa pohybovali v určitom rozmedzí a 150 miliónov eur v tomto rozmedzí v princípe figuruje. Nie je však pravda, že je to jediné číslo, ktoré bolo v súvislosti s objemom ušetrených prostriedkov používané. Naopak sa zdá, že oficiálne predpoklady ministerstva zdravotníctva v niekoľkých mesiacoch pred schválením zákona počítali s ušetrením na úrovni 100 miliónov eur. Výrok celkovo hodnotíme ako zavádzajúci, nakoľko Ivan Uhliarik používa vyššie číslo, ktoré vydáva za jednoznačné a tým si vylepšuje pozíciu. Zmenami v liekovej politiky vo februári roku 2011 plánovalo ušetriť až 183 miliónov eur, teda ešte viac ako uvádza exminister zdravotníctva. Podľa správy TASR z 8.6.2011 ministerstvo zdravotníctva počíta s úsporou 100 miliónov ročne. Podľa správy TASR z 28.6.2011 mali byť ušetrené prostriedky z liekovej reformy na úrovni 150 miliónov eur ročne. 7.7.2011 TASR opäť uvádza číslo 100 miliónov ako odhad ministerstva zdravotníctva ako objem ušetrených prostriedkov. Rovnaké číslo uvádza TASR aj vo svojej správe 9.9.2011. Martin Filko vo svojom blogu v čase schvaľovania zákonov v septembri 2011 píše, že ministerstvo narábalo s rôznymi odhadmi dokonca až do výšky 350 miliónov eur. Podľa jeho prepočtov by celkový objem ušetrených prostriedkov mal o niečo málo prekročiť 100 miliónov. V diskusnej relácii Na telo z 9.10.2011, teda v čase po schválení zákona a po tom, čo prezident zákon podpísal, Ivan Uhliarik hovoril o ušetrení 100-150 miliónov eur. Podľa denníka SME (23.3.2012) ministerstvo zdravotníctva v priebehu roku 2011 počítalo s odhadom ušetrených prostriedkov na úrovni 75 miliónov eur. Zákon (.pdf) z 13. septembra 2011 o rozsahu a podmienkach úhrady liekov, zdravotníckych pomôcok a dietetických potravín nakoniec nepriniesol ušetrené prostriedky, ktoré boli predpokladané, preto súčasná vláda plánuje zmeniť Uhliarikovu refomu. Dátum zverejnenia analýzy: 24.09.2012 Naspäť Nahlásiť chybu

183
TASR
TASR
TASR
TASR
blogu
Na telo
SME
Zákon
nepriniesol


Generálny podraz voči občanom je v tom, že sľuby, ktoré mala aj bývalá vláda, napríklad zúženie poslaneckej imunity predkladal to predseda parlamentu, vaša vlastná strana to nepodporila, čo nazývate potom podrazom, pán premiér?

Síce je pravda, že jediným koaličným poslancom, ktorý podporil zúženie poslaneckej imunity, bol Pavol Paška, ale jednalo sa o jeho osobný návrh. Nenašli sme zmienku o tom, že by sa jednalo o iniciatívu vlády, ako tvrdila Radičová. Zúženie imunity sa nenachádza ani v programoch vlády alebo Smeru ( pdf ) z roku 2006.

vlády pdf


Čo sa týka celkovej komunikácie, na ministerstve zdravotníctva som zorganizoval niekoľko okrúhlych stolov, niekoľko veľmi vážnych debát, niekoľko mesiacov už pred letom, aby sme našli stav riešenia slovenského zdravotníctva.

Prvé pracovné stretnutia k pripravovaným zmenám plánovanej transformácie nemocníc (ozdravenie nemocníc) sa uskutočnili už vo februári 2011. Do leta 2011 (do júna) sa nám podarilo narátať 9 pracovných stretnutí , rokovaní. Tieto stretnutia boli vždy o pripravovaných zmenách a stave zdravotníctva. Uvádzame kompletný výpočet:

Prvé stretnutie

pracovné stretnutie

odvetvová tripatita

rokovanie za okrúhlym stolom

dve rokovania s vedením zdravotnícky zariadení

rokoval

ďalšom kole rokovaní

Ďalšie rokovanie

odvetvová tripartita


Zdravotné poisťovne na Slovensku neurobili 560 miliónov eur zisku. Pretože reálny zisk súkromných zdravotných poisťovní na Slovensku za celé obdobie fungovania je 106 miliónov eur a Všeobecná zdravotná poisťovňa za 6 rokov urobila stratu mínus 137,1 milióna eur.

Výrok Viliama Novotného hodnotíme ako pravdivý, pretože čísla, ktoré uvádza o ziskoch a stratách poisťovní sedia s číslami, ktoré sú uverejnené na internete. Podľa správy na stránke ministerstva zdravotníctva bol zisk súkromných zdravotných poisťovní viac ako pol miliardy eur. Treba však brať do úvahy, že 31. decembra 2009 kúpila súkromná zdravotná poisťovňa Apollo poisťovňu Dôvera, pričom po zlúčení zostal ponechaný pôvodný názov jednej z nich- Dôvera. Znalecký posudok po kúpe určil Dôvere o 470 mil. eur vyššiu hodnotu ako mala pred predajom, pričom nepribudli peniaze ani majetok. Vysvetlením bolo, že sa ocenila aj hodnota poistného kmeňa. Táto suma bola v účtovníctve hospodárskym výsledkom, bez nej by nebol reálny zisk súkromných poisťovní za obdobie piatich rokov takmer 600 mil. eur, ale necelých 100 mil. eur. Podľa informácie na portáli lekom.sk štátne poisťovne za 5 rokov hospodárili so stratou takmer 140 miliónov eur. Dátum zverejnenia analýzy: 05.11.2012 Naspäť Nahlásiť chybu

stránke

lekom.sk


Za čo hlasno bojujú je budúci rok a tu musím povedať, že napríklad navýšenie platov zamestnancov v školstva o 10% predstavuje dodatočné výdavky pre rozpočet 180 miliónov eur s toho 140 na strane štátneho rozpočtu. Ide o 150 000 ľudí. Tam je ešte otázka či hovoríme len o pedagogických pracovníkov, o odborných, o nepedagogických, o zamestnancoch rôznych ďalších inštitúcií, ale ak hovoríme o zamestnancoch školstva tak ako sa vyjadrujú odbory učiteľské tak je to, týka sa to 150 000 ľudí.

Výrok P. Kažimíra je pravdivý, pretože Odborový zväz zamestnancov školstva a vedy na Slovensku skutočne požaduje zvýšenie tarifných platov o minimálne 10%. zvýšenie sa má týkať všetkých zamestnancov školstva, teda nielen učiteľov, čo v súčasnosti predstavuje 150 tisíc ľudí. Výdavky pre rozpočet sú vyčíslené samotným ministrom financií, zdroje zatiaľ iné odhady neuvádzajú.

Odborový zväz
150 tisíc


...taká krajina ako Poľsko, ktoré má 40 miliónov obyvateľov...

Počet obyvateľov Poľska je podľa posledných odhadov približne 38,14 miliónov. ďalší zdroj uvádza, že dňa 1. januára 2015 bol odhadovaný počet obyvateľov Poľska vyčíslený na 38 463 086 . Výrok hodnotíme ako pravdivý.

Počet obyvateľov Poľska
38 463 086


Pri eurofondoch sa nepodarilo, to boli veľké vyhlásenia pani Radičovej aj pána predsedu, že presunú peniaze z jednoho programu do druhého programu, tak sa málo čerpá, že s tým EK vôbec nesúhlasila.

Realokáciu eurofondov schválila vláda uznesením č.73 2.februára 2011. Malo ísť o presun finančných prostriedkov z operačných programov Informatizácia spoločnosti, Výskum a vývoj, Vzdelávanie a Zamestnanosť a sociálna inklúzia do operačného programu Doprava. Výsledkom malo byť dofinancovanie výstavby diaľníc.

č.73 Figeľ Radičová tu stanovisko


To, čo vyčíta tento dokument  (zápisnica zo stretnutia úradníkov na tému hybridných hrozieb, pozn.) tejto vláde je, že nepostupuje proti dezinformáciám dostatočne rázne. To, čo vyčíta Smeru, je kategoricky zásadne horšie, to je to, že priamo sa podieľa na šírení ruských dezinformácií.

Tomáš Valášek vo výroku odkazuje na zápisnicu z pracovnej cesty na tému boja proti dezinformáciám, na ktorej sa zúčastnili zástupcovia ministerstiev a mimovládnych organizácii. Hoci sa v dokumente priamo nespomínajú ruské dezinformácie, jeden zo zástupcov mimovládok označil celú opozíciu za “hybridné hrozby”, pod ktoré patrí aj šírenie ruských dezinformácií. Taktiež sa na viacerých miestach spomína, že bývalá vláda, vtedy ešte v úrade, nerobila dosť na odvrátenie hybridných hrozieb. Výrok preto hodnotíme ako pravdivý.

Koncom mája zvolala strana Smer-SSD spolu s nezaradeným poslancom Tarabom tlačovú konferenciu , kde kritizovala pracovnú cestu úradníkov z viacerých ministerstiev a zástupcov mimovládnych organizácii na tému hybridné hrozby. Tá sa konala v Bruseli 18. a 19. apríla 2023 a stretli sa na nej s predstaviteľmi Európskej komisie, Európskej služby pre vonkajšiu činnosť s predstaviteľmi niektorých útvarov Severoatlantickej aliancie. Taraba stretnutie označil za slovenský „Watergate“ a spolu so Smerom, chcú k téme aprílovej cesty 21-člennej skupiny zvolať mimoriadnu schôdzu a obrátiť sa na Generálneho prokurátora Maroša Žilinku, ktorý by mal podľa nich zvážiť , či nedošlo k páchaniu trestných činov.

Ministerstvo vnútra sa v reakcii ohradilo , že sa jednalo o štandardnú cestu, ktorej sa na pozvanie Zastúpenia Európskej komisie na Slovensku zúčastnili zástupcovia štátnych aj mimovládnych organizácií. Výhrady Smeru a tarabovcov označili za konšpirácie s cieľom zneistiť voliča.

Úrad vlády taktiež reagoval , že je legitímne zaoberať sa témou hybridných hrozieb a obrane proti nim, nakoľko sú dnes mnohé krajiny terčom zahraničného zasahovania a to najmä pred voľbami. Podobne sa vyjadrili na tlačovej konferencii aj predstavitelia strany Demokrati a bývalej vlády, ktorí obvinili Smer z klamlivej rétoriky, a poukázali, že niektorých účastníkov z ministerstva vnútra zamestnal Robert Kaliňák, ešte ako minister.

Ako vyplýva zo zápisnice z tejto pracovnej cesty, predstaviteľom Hegerovej vlády bolo vyčítané, že nerobia dosť na boj s hybridnými hrozbami. Povedala to pani Klingová z organizácie GLOBSEC, podľa ktorej napríklad bývalá ministerka Remišová na MIRRI využívala štátne zdroje primárne na vlastnú „propagandu.“ Katarína Touquet Jaremová zo Zastúpenia Európskej Komisie zas vláde vytkla, že boj s hybridnými hrozbami nebude fungovať, ak Matovič bude pretláčať rozdávanie 200 či 500 €.

Miroslava Sawiris z Úradu vlády sa sťažovala, že ich úrad a ani iné ústredné orgány štátnej správy „nemajú dostatok ľudí a spôsobilosti na odvrátenie všetkých hybridných hrozieb.” Kritizovaný bol aj nedostatok koordinácie medzi ministerstvami a z toho vyplývajúce navzájom si odporujúce vyjadrenia.

Taktiež z dokumentu vyplýva, že zástupca Gerulata Technologies, ktorá poskytuje softvér pre STRATCOM na sledovanie, analýzu a predchádzanie informačným hrozbám, v prezentácii označil celé spektrum opozície za hybridné hrozby. Miroslava Sawiris z Úradu vlády tiež spomínala, že politickí lídri sú na Slovensku hlavnými pôvodcami hybridných hrozieb, hoci opozíciu ako takú špecificky nespomenula. Daniel Milo z Ministerstva vnútra žiadal o to, aby sa NATO zaoberalo otázkou volieb, lebo ak vyhrá Fico a Pellegrini, Slovensko podľa neho údajne vystúpi z NATO. Nikde v dokumente sa priamo nespomína šírenie špecificky ruských dezinformácii, hovorí sa najmä o hybridných hrozbách vo všeobecnosti. Výrok hodnotíme ako ešte pravdivý.

tlačovú konferenciu
zvolať
zvážiť
ohradilo
reagoval
obvinili
zápisnice


Aj preto som celou svojou váhou politickou v minulosti sa zasadil o prijatie zákona o preukazovaní pôvodu majetku. Veď tento zákon je z mojej dielne, z dielne mojej právnickej skupiny, ktorá okolo mňa pracovala a pracuje.

Zákon o preukazovaní majetku bol v prvej verzii prijatý parlamentom v roku 2005. V roku 2008 ho zrušil Ústavný súd, keďže podľa jeho názoru by " predloha neprimerane zasiahla do vlastníckych práv a mohla by porušiť princípy právneho štátu " 4. marca 2010 vtedajšie vládnuce strany Smer-SD a SNS a opozičné kluby SDKÚ-DS, SMK a KDH sa v zákonodarnom zbore spojili a schválili zákon č. 101/2010 Z.z. o preukazovaní pôvodu majetku, ako aj s ním súvisiacu novelu Ústavy SR z dielne predsedu vlády SR Roberta Fica, ktorý bol zároveň navrhovateľom zákona. Zákon č. 100/2010 Z.z. o preukazovaní pôvodu majetku nadobudol po podpise prezidenta SR účinnosť 1. januára 2011. Účelom tejto právnej úpravy je právny rámec účinného postupu proti osobám neschopným hodnoverne preukázať pôvod a spôsob nadobudnutia svojho majetku. Zmena Ústavy Slovenskej republiky bola potrebná na vytvorenie ústavného rámca na prijatie zákona o preukazovaní pôvodu majetku. Týmto ústavným zákonom sa zmenilo znenie Ústavy Slovenskej republiky tak, že majetok nadobudnutý v rozpore s právnym poriadkom už nepožíva ochranu. Taktiež bolo ustanovené, že iné zásahy do vlastníckeho práva možno dovoliť len v prípade, ak ide o majetok nadobudnutý nezákonným spôsobom alebo nadobudnutý z nelegálnych príjmov a toto opatrenie je nevyhnutné v demokratickej spoločnosti pre bezpečnosť štátu, ochranu verejného poriadku, mravnosti alebo práv a slobôd iných. Dátum zverejnenia analýzy: 30.01.2012 Naspäť Nahlásiť chybu

dielne
Roberta Fica,
Účelom


Vidíme tu, že pán Matovič, pán Kollár a pán Gröhling podvádzali pri svojich diplomových prácach, sú to plagiátori ergo zlodeji ako sa o sebe vyjadril pán Matovič, kedysi, pred rokom a pol sme počúvali moralizovanie, že treba odstúpiť z funkcie, dneska je pán Matovič ďalej vo svojej funkcii.

Viacerí vrcholoví politici dnešnej koalície odovzdali vo svojich záverečných školských prácach cudzie texty bez riadneho uvedenia autora. Tvrdenie Ľuboša Blahu hodnotíme ako pravdivé. Igor Matovič aj Boris Kollár použili vo svojej diplomovej práci rozsiahle časti cudzieho textu bez toho, aby ich riadne citovali. Text bez riadneho priznania autora odovzdal vo svojej diplomovke aj Branislav Gröhling, hoci v menšom rozsahu. „Ak to tak je, ukradol som niečo, čo mi nepatrilo, som de facto v tejto veci zlodej, čo je smutné a určite nie na chválu,” reagoval Matovič na zistenia. „ Andrej Danko je nielen falošný kapitán, ale aj doktor práv,“ hovoril pritom Matovič v čase, keď bol v opozícii a médiá upozornili na plagiátorstvo Andreja Danka. Pri svojom podvádzaní Matovič povedal , že odstúpi, ale až keď splní všetko, čo ľuďom pred voľbami sľúbil.

Igor Matovič
Boris Kollár
odovzdal
reagoval
hovoril
povedal


Neprišlo možno na tú tému, ale pomáhame rodinám s deťmi aj cez materskú aj bolo to v prvej upútavk... ako sa zvyšuje od nového roka z 55 na 60%...

Zatiaľ bolo schválené zvýšenie materského príspevku z 55% na 60% čistej mzdy (§53).

z 55% na 60%


My máme dlhodobú zmluvu (s Ruskom na dodavku plynu, pozn.) do roku 2028.

Správa o výsledku monitorovania bezpečnosti dodávok plynu z roku 2009 vydaná Ministerstvom hospodárstva SR uvádza, že dodávka plynu do SR je skutočne zabezpečená na základe dlhodobej zmluvy medzi SPP a ruskou spoločnosťou Gazprom. Zmluva bola podpísaná v roku 2008 na obdobie 20 rokov, a viaceré zdroje uvádzajú jej platnosť do roku 2028. Zmluva však do platnosti prišla až 1.januára 2009, a teda mala by byť platná až do roku 2029 - tento údaj uvádza aj Veľvyslanectvo Ruskej federácie v Slovenskej republike. Dátum zverejnenia analýzy: 14.04.2014 Naspäť Nahlásiť chybu

Správa

zdroje


Ja len jeden obrázok som si dnes priniesol do štúdia, aby som pánovi predsedovi SMER-u pripomenul, že nám odovzdal deficit verejného okruhu na úrovni 8% hrubého domácehob produktu. A že na tento rok sme boli povinní ho zásadne skresať, 4,9% je naplánovaný.

Ako uvádza Eurostat , deficit verejných financií v roku 2009 (posledný celý rok vlády R. Fica)|bol 8% HDP. V roku 2010 bol deficit 7,7% HDP. Tu už však od júna existovala vláda I. Radičovej. Čiže túto časť výroku môžeme hodnotiť ako pravdivú. Ak by M. Dzurinda aj hovoril o roku 2010, tak ten deficit sa blížil k 8 percentám. Ako uvádza dokument Rozpočet VS na roky 2011 - 2013 (.pdf), deficit verejnej správy je nastavený skutočne v roku 2011 na deficit 4,9% HDP. (str. 2).

Eurostat
Rozpočet VS na roky 2011 - 2013